Μαγιορκίνης: Η επιδημία από τους νέους σταδιακά επεκτάθηκε σε ανεμβολίαστους μεγαλύτερης ηλικίας - AstraTV\n“Η επιδημία στην Ελλάδα δείχνει σημεία σταθεροποίησης” επισήμανε ο Eπίκουρος Kαθηγητής επιδημιολογίας και μέλος της Επιτροπής Εμπειρογνωμόνων Γκίκας Μαγιορκίνης, στην καθιερωμένη ενημέρωση από το υπουργείο Υγείας. Ωστόσο υπογράμμισε πως “τώρα είναι προφανές ότι η επιδημία από τους νέους σταδιακά επεκτάθηκε σε άτομα μεγαλύτερης ηλικίας που δεν έχουν εμβολιασθεί ακόμα. Και αυτή είναι η κύρια πηγή των εισαγωγών στα νοσοκομεία σε ποσοστό που ξεπερνάει το 90%.”\n“Μέχρι σήμερα έχουν καταγραφεί περισσότερες από 200 εκατομμύρια μολύνσεις και περισσότεροι από 4.2 εκατομμύρια θάνατοι με νόσο Covid-19 σε παγκόσμια κλίμακα. Ο ρυθμός των νέων διαγνώσεων έδειξε μικρή αύξηση 11% εντός της τελευταίας εβδομάδας και 605.000 διαγνώσεις ανά ημέρα. Ο ρυθμός των θανάτων αυξήθηκε κατά 11% σε περίπου 9.300 ανά ημέρα.\nΗ επιδημία στην Ευρώπη την τελευταία εβδομάδα έδειξε περεταίρω μικρή συρρίκνωση κατά 6% στις διαγνώσεις, αλλά με 9% αύξηση στους θανάτους μεσοσταθμικά. Πιο συγκεκριμένα ο ρυθμός των νέων διαγνώσεων υποχώρησε στο επίπεδο των 120.000 διαγνώσεων ανά ημέρα, ενώ ο ρυθμός των θανάτων αυξήθηκε σε περίπου 1100 ανά ημέρα. Από τις 47 ευρωπαϊκές χώρες οι 16 έδειξαν βελτίωση της επιδημιολογικής κατάστασης.\nΣημαντική βελτίωση έδειξε το Ηνωμένο Βασίλειο, η Ολλανδία, η Πορτογαλία και η Ισπανία, ενώ σημαντική επιδείνωση παρατηρείται στις περισσότερες βαλκανικές χώρες.” ενημέρωσε ο καθηγητής.\nΕΟΔΥ: Σταθερός ο αριθμός των διαγνώσεων στην επικράτεια\n“Στην Ελλάδα με βάση τα στοιχεία που δημοσιεύει ο ΕΟΔΥ την τελευταία εβδομάδα ο συνολικός αριθμός των διαγνώσεων στην επικράτεια παρέμεινε σταθερός. Από την άλλη η πίεση στο σύστημα υγείας εξακολουθεί να δείχνει σημεία αύξησης.\nΣυγκεκριμένα ο αριθμός των ατόμων σε παρακολούθηση στις Μονάδες Εντατικής Θεραπείας εντός της τελευταίας εβδομάδας αυξήθηκε κατά 35%. Ο αριθμός των νέων εισαγωγών με Covid-19 παραμένει υψηλότερος από 150 αλλά δείχνει σημεία σταθεροποίησης, καθώς και το ισοζύγιο εισιτηρίων/εξιτηρίων παραμένει μεγαλύτερο από 1 αν και η ψαλίδα εισιτηρίων/εξιτηρίων δείχνει σημεία μείωσης.\nΟ αριθμός των διαγνώσεων σε σχέση με την προηγούμενη εβδομάδα παρέμεινε σταθερός. Ωστόσο ο αριθμός των συμπολιτών μας που καταλήγουν με την νόσο αυξήθηκε κατά 93% σε περίπου 12 ανά ημέρα.” ενημέρωσε\n“Σχετικά με την παρέμβαση δημόσιας υγείας για προσυμπτωματικό έλεγχο με αντιγονικά self-test” όπως ανέφερε “μέχρι σήμερα έχουν διατεθεί περίπου 40 εκατομμύρια συσκευές self-test σε περίπου 4.6 εκατομμύρια πολίτες. Περίπου 30.8 εκατομμύρια δηλώσεις έχουν περάσει στην ηλεκτρονική πλατφόρμα. Το σύνολο των θετικών που έχουν επιβεβαιωθεί στον έλεγχο από επαγγελματία υγείας μέχρι χθες το βράδυ ήταν σχεδόν 67.000.”\n“Η επιδημία στην Ελλάδα όπως είναι φανερό δείχνει σημεία σταθεροποίησης” ανέφερε και ενημέρωσε πως “Το τέταρτο κύμα όπως δείχνουν οι αναλύσεις των ηλικιών ξεκίνησε από νέους και σχετίσθηκε κυρίως με νυχτερινή διασκέδαση.” Όπως ανέφερε “Το υπάρχον εμβολιαστικό τείχος λειτούργησε πολύ καλά στο να επιβραδύνει την επιδημία και εξακολουθεί να την επιβραδύνει. Γιατί το ξέρουμε αυτό; Γιατί ο αριθμός των εισαγωγών στα νοσοκομεία είναι αρκετά μικρότερος από αυτόν που θα βλέπαμε στα προηγούμενα κύματα σε σχέση με τον αριθμό των διαγνωσμένων κρουσμάτων που βλέπουμε τον τελευταίο μήνα. Τα εμβόλια έχουν μειώσει την ταχύτητα επέκτασης της επιδημίας στον πληθυσμό. Δεν υπάρχει καμία αμφιβολία ότι έχουν μειώσει δραματική την βαρύτητα της νόσου στους λίγους σχετικά εμβολιασμένους που θα τύχει να μολυνθούν.”\nΩστόσο επισήμανε πως “τώρα είναι προφανές ότι η επιδημία από τους νέους σταδιακά επεκτάθηκε σε άτομα μεγαλύτερης ηλικίας που δεν έχουν εμβολιασθεί ακόμα. Και αυτή είναι η κύρια πηγή των εισαγωγών στα νοσοκομεία σε ποσοστό που ξεπερνάει το 90%. Αν και οι μη εμβολιασμένοι αποτελούν πια τη μειοψηφία του πληθυσμού στις μεγάλες ηλικίες, αυτό το λιγότερο από 30% των μεγαλύτερων συμπολιτών μας που δεν έχουν εμβολιαστεί αποτελεί την πηγή περισσότερο από 90% των ατόμων που καταλήγουν στο νοσοκομείο και της συντριπτικής πλειοψηφίας που καταλήγουν. Είναι ξεκάθαρο ότι οι μη εμβολιασμένοι συμπολίτες μας είναι αυτοί που έχουν και την μεγαλύτερη πιθανότητα να καταλήξουν σε διασωλήνωση και επίσης θα μείνουν για μεγαλύτερο χρονικό διάστημα στα νοσοκομεία.”\n“Το εμβόλιο δεν σε κάνει άτρωτο, το ξέραμε. Κανένα εμβόλιο δεν σε κάνει άτρωτο. Αλλά αν είσαι 70 ετών και κάνεις το εμβόλιο κερδίζεις 20 χρόνια.” είπε ο κ. Μαγιορκίνης και τόνισε πως “ένας 70άρης εμβολιασμένος που θα έρθει σε επαφή με τον ιό έχει την ίδια πιθανότητα να νοσήσει βαριά με έναν 50άρη που δεν έχει εμβολιαστεί.” ενώ αναρωτήθηκε “Υπάρχει σημαντικότερος λόγος για να εμβολιαστεί κάποιος είτε είναι 70άρης είτε 50άρης;”\n“Πλέον συνειδητοποιούμε ότι ο ιός θα είναι μαζί μας για αρκετά χρόνια. Πρέπει να ετοιμαζόμαστε για έναν δύσκολο χειμώνα.” ανέφερε ο κ. Μαγιορκίνης και απηύθυνε έκκληση “Όσοι διστάζατε μέχρι στιγμής, τώρα είναι η στιγμή να κλείσετε το ραντεβού με το εμβόλιο. Αν κάνετε το εμβόλιό σας τώρα, θα έχετε την καλύτερη δυνατή ανοσία μέσα στο χειμώνα. Θα προστατέψετε τους εαυτούς σας και τα αγαπημένα σας πρόσωπα. Δεν υπάρχει αμφιβολία πλέον ότι όλοι μας αργά ή γρήγορα θα έρθουμε σε επαφή με τον ιό και τον ερχόμενο χειμώνα αυτή η πιθανότητα θα είναι υψηλή. Το εμβόλιο μειώνει δραματικά την πιθανότητά μας αυτή η συνάντηση να είναι μοιραία. Εμβολιαζόμαστε τώρα για να έχουμε έναν καλό και πιο ξέγνοιαστο χειμώνα. Κάθε μέρα που περνάει μετά τον εμβολιασμό κτίζεται την άμυνά μας.”


Στην Κέρκυρα ο Κουβέλης, την Πέμπτη - CorfuPress.com\nΣτην Κέρκυρα αναμένεται την Πέμπτη ο Υπουργός Ναυτιλίας και Νησιωτικής Πολιτικής Φώτης Κουβέλης.\nΤο πρόγραμμα του κ. Κουβέλη δεν έχει ανακοινωθεί επισήμως αλλά αναμένεται να έχει επαφές για θέματα του χαρτοφυλακίου του, όπως η μεταβίβαση του μετώπου της Γαρίτσας, ζητήματα των Διαποντίων (δεν αποκλείεται να τα επισκεφθεί) καθώς και το θέμα της ένταξης των Ιονίων στη Γ.Γ. Αιγαίου, η οποία μετονομάζεται σε Γ.Γ. Αιγαίου και Ιονίων Νήσων. Ο κ. Κουβέλης, σύμφωνα με πληροφορίες θα πραγματοποιήσει επίσκεψη στη Δυτική Ελλάδα αφού μια μέρα πριν, την ερχόμενη Τετάρτη θα βρίσκεται στην Ηγουμενίτσα.


Γιώργος Καραμέρος: «Με τους πολίτες, όχι με τα συμφέροντα» - Η ΝΕΑ ΕΡΥΘΡΑΙΑ online\nΣχεδόν δυόμισι μήνες στη θέση του αντιπεριφερειάρχη Βορείου Τομέα Αττικής, ο Γιώργος Καραμέρος κλήθηκε από την εφημερίδα ΑΜΑΡΥΣΙΑ να ανοίξει τα χαρτιά του, σε μια εκτενή και άκρως ενδιαφέρουσα συνέντευξη. Ο Μαρουσιώτης δημοσιογράφος και, πλέον, νέος πολιτικός, όχι μόνο ανταποκρίθηκε στο κάλεσμα, αλλά με τις απαντήσεις του, που ξεφεύγουν από τον συνήθη «ξύλινο» πολιτικό λόγο, αναμένεται να προκαλέσει αίσθηση.\nΞεκινώντας από μια γενικότερη αναφορά ως προς την πολιτική φιλοσοφία της νέας διοίκησης της Περιφέρειας, υπό την Ρένα Δούρου, στηλιτεύοντας την κατάσταση που παρέλαβε από την απελθούσα διοίκηση του Γιάννη Σγουρού, απαντώντας σε θέματα αυτοδιοικητικής καθημερινότητας και μη διστάζοντας να τοποθετηθεί με αιχμηρό τρόπο ως προς την πρόσφατη κόντρα του με τον δήμαρχο Αμαρουσίου και πρόεδρο της ΚΕΔΕ, Γιώργο Πατούλη, ο κ. Καραμέρος καταλήγει, ξεδιπλώνοντας με άμεσο τρόπο το σκεπτικό του ως προς τη σχέση κεντρικής πολιτικής σκηνής και αυτοδιοίκησης. Αποδεχόμενος πλήρως την κομματική ταυτότητα του ΣΥΡΙΖΑ που χαρακτηρίζει τον συνδυασμό ΔΥΝΑΜΗ ΖΩΗΣ και τον εαυτό του, εξαπολύει τα βέλη του κατά της κυβέρνησης Σαμαρά και των «πολιτικών της φίλων», όπως χαρακτηριστικά αναφέρει, δηλώνοντας διατεθειμένος να «σπάσει αυγά» στην προσπάθεια του ιδίου και της νέας διοίκησης της Περιφέρειας να αλλάξουν «κακώς κείμενα» χρόνων στον τρόπο λειτουργίας της περιφερειακής αυτοδιοίκησης.\nΚύριε Καραμέρο, έχουν περάσει μόλις 2 μήνες από την επίσημη ανάληψη της Περιφέρειας Αττικής από τον συνδυασμό της Ρένας Δούρου, ωστόσο, μια πρώτη εικόνα προφανώς την έχετε αποκομίσει. Σε τι κατάσταση παραλάβατε την Περιφέρεια και πού επικεντρώνονται οι άμεσες προτεραιότητες της νέας διοίκησης;\nΠαραλάβαμε μια Περιφέρεια υποστελεχωμένη σε κρίσιμους τομείς, με πανάκριβα ενοίκια κτιρίων, με συμβόλαια ληγμένα εδώ και χρόνια σε σιωπηρή παράταση και δεκάδες ανούσια έργα που τα περισσότερα είναι εκτελούμενα, οπότε δύσκολο και να τα ακυρώσεις. Το μόνο θετικό είναι ένα πλεόνασμα περίπου 300 εκατ. ευρώ που οφείλεται περισσότερο σε απραξία παρά σε χρηστή διαχείριση. Το βασικότερο όμως είναι ότι πέρα από όσους ασχολούνται ενεργά με την αυτοδιοίκηση, οι περισσότεροι πολίτες δεν ήξεραν σχεδόν την Περιφέρεια, ενώ τώρα είναι στο επίκεντρο της δημόσιας ζωής.\nΠοια είναι σε γενικές γραμμές η φιλοσοφία της ΔΥΝΑΜΗΣ ΖΩΗΣ ως προς τον πολιτικό ρόλο της Περιφέρειας; Να περιμένουμε αλλαγές ή νεωτερισμούς ως προς τη λειτουργία της;\nΕίμαστε μια αριστερή διοίκηση με οικολογικό πρόσημο που υπηρετεί όμως όλους τους πολίτες χωρίς διακρίσεις σε δεξιούς, κεντρώους ή αριστερούς. Προσωπικά είναι γνωστό ότι προέρχομαι από τον χώρο του Κέντρου και της πολιτικής Οικολογίας. Θέλουμε να αλλάξουμε το μοντέλο διακυβέρνησης. Να υπηρετήσουμε τους πολίτες και όχι τα επιχειρηματικά συμφέροντα. Δεν υποσχόμαστε, δεν κάνουμε ρουσφέτια. Επιστρέφουμε στον λαό τις υπηρεσίες, τα έργα που πληρώνει και το όραμα που δικαιούται. Χωρίς φανφάρες, κορδέλες και ναρκισσισμούς. Προχθές στο Δάσος Συγγρού ένας πολίτης με ευχαρίστησε γιατί εξασφαλίσαμε μέσα στα στενά για εφέτος περιθώρια αναθεώρησης του προϋπολογισμού 100.000 ευρώ, για να γίνουν αναγνωστήρια, βιβλιοθήκη και τράπεζα σπόρων στον Πύργο Συγγρού. Αισθάνθηκα αμήχανα. «Είναι υποχρέωσή μου κύριε. Δεν κάνουμε κάποια χάρη και ακόμα έχουμε δρόμο», ήταν το μόνο που μπορούσα να απαντήσω.\nΈχετε τονίσει επανειλημμένα, και στην ΑΜΑΡΥΣΙΑ, «τέλος η ανάθεση έργων και οι διαπραγματεύσεις πίσω από κλειστά γραφεία», δήλωση η οποία αποτελεί σαφώς σοβαρή πολιτική αιχμή κατά της απελθούσας διοίκησης της Περιφέρειας. Τι ακριβώς εννοείτε με αυτή τη φράση;\nΗ τριπλέτα περιφερειάρχης – δήμαρχος – εργολάβος, μακριά από τις ανάγκες των τοπικών κοινωνιών, σάρωσε ως νοοτροπία και πρακτική τα προηγούμενα χρόνια. Ως αποτέλεσμα είχε να προκρίνονται πανάκριβα έργα που δεν είχαν καμία σχέση με τις προτεραιότητες των πολιτών. Γιατί έμπαιναν λάθος προτεραιότητες; Γιατί ήθελαν την πλατεία και όχι το αντιπλημμυρικό; Την πανάκριβη ανάπλαση και όχι τα φανάρια και τις διαβάσεις μπροστά στα σχολεία που κοστίζουν ελάχιστα; Ρωτήστε εκείνους…\nΗ Περιφέρεια είναι, πλέον, ο «κλειδοκράτορας» των προγραμμάτων του ΕΣΠΑ, στα οποία οι ΟΤΑ ποντάρουν πολλά προκειμένου να αναπνεύσουν οικονομικά και να πραγματοποιήσουν έργα σε περίοδο πραγματικά πενιχρής κατάστασης στα ταμεία τους. Ποια είναι η εικόνα που έχετε σχηματίσει σε σχέση με τις μελέτες που έχετε βρει στο γραφείο σας από τους Δήμους του Βόρειου Τομέα; Και το ρωτώ αυτό γιατί είναι μεγάλη η συζήτηση που γίνεται περί «ώριμων» ή «μη ώριμων» μελετών, σε σχέση, ενδεχομένως, και με πολιτικές σκοπιμότητες ή προτεραιότητες προς «φίλα προσκείμενους» στον ΣΥΡΙΖΑ δημάρχους της περιοχής. Πώς θα κινηθείτε στον κομβικό αυτό τομέα;\nΚύριε Μπεθάνη, δεν υπάρχουν για μας ημέτεροι και αντίπαλοι. Το ποιοι δήμαρχοι θέλουν να εργαστούν και να συνεργαστούν, φαίνεται δημόσια. Δουλειά μας είναι να δείξουμε τον εναλλακτικό τρόπο στους Δήμους, π.χ. στη διαχείριση των απορριμμάτων, να μειώσουμε την ανισότητα. Δεν νοείται να έχουν γίνει επί Σγουρού 19 έργα στην Κηφισιά και 4 στη Νέα Ιωνία. Πώς θα μειωθεί η ανισότητα ανάμεσα σε δυο περιοχές με μεγάλη διαφορά στο βιοτικό επίπεδο και την ποιότητα ζωής; Ναι, υπάρχει γραφειοκρατία με τις μελέτες αλλά στον προϋπολογισμό, που ήταν ένα excell χωρίς διπλογραφικό σύστημα. Όποιος είχε τις προσβάσεις έβαζε κι ένα έργο. Ήταν μοιρασιά, όχι προγραμματισμός. Και μένω στη λέξη «μοιρασιά», δεν επεκτείνομαι.\nΤόσο η Ρένα Δούρου, όσο και εσείς προσωπικά αναφέρεστε με έμφαση στην αναγκαιότητα στροφής της Περιφέρειας στην «κοινωνική πολιτική», εν μέσω οικονομικής κρίσης και φτωχοποίησης πολύ μεγάλου μέρους του πληθυσμού. Πώς ακριβώς αντιλαμβάνεστε αυτόν το ρόλο;\nΕίναι αδιανόητο η Περιφέρεια να έχει πλεόνασμα 300 εκατ. ευρώ και να μην είχαν δώσει ούτε ευρώ στην πραγματική Κοινωνική Πολιτική. Ήδη η κ. Δούρου όρισε θεματική αντιπεριφερειάρχη κοινωνικής πολιτικής, την κ. Θανοπούλου. Θα κοπούν άμεσα οι χρηματοδοτήσεις σε ανενεργές οργανώσεις, συλλόγους και ιδρύματα. Τα χρήματα θα πηγαίνουν εκεί που υπάρχει ανθρώπινη ανάγκη και έργο των φορέων. Ήδη παράλληλα εντάξαμε ένα εκατομμύριο ευρώ στον προϋπολογισμό για επανασυνδέσεις ρεύματος και νερού σε φτωχά νοικοκυριά. Είναι μόνο η αρχή. Όμως η Περιφέρεια δεν μπορεί να καταργήσει τον ΕΝΦΙΑ, το τέλος επιτηδεύματος, την άγρια φορολογία. Ούτε μπορεί να προσλάβει, ενώ θέλει, προσωπικό. Πρέπει να αλλάξει και η κυβέρνηση πολιτική. Ή μάλλον εδώ που μας έφτασαν, να έρθει μια νέα κυβέρνηση. Ήταν επόμενο και το λέγαμε, αυτοί που κατέστρεψαν τη χώρα δεν μπορούν να την ξαναφτιάξουν. Χρειάζεται αλλαγή.\nΩς δημοσιογράφος, αλλά και πολιτικός, είστε ενεργός οικολόγος, με έντονες περιβαλλοντικές ευαισθησίες. Ποια είναι η άποψή σας περί της αποκομιδής/διαχείρισης των απορριμμάτων και του προγράμματος ανακύκλωσης;\nΤα σκουπίδια είναι χρήμα για τους πολίτες σε τοπικό επίπεδο, αρκεί να μην τα πετάς όλα μαζί στη χωματερή της Φυλής ή σε όποια άλλη χωματερή. Τα ξεχωρίζεις σε αρκετά μικρά κέντρα διαχείρισης ανακυκλώσιμων υλικών ανά Δήμο ή όμορους Δήμους, βγάζεις υλικά προς πώληση (αλουμίνιο, χαρτί μέταλλο, πλαστικό), δημιουργώντας και θέσεις εργασίας. Δεν τα χαρίζεις σε ένα δύο μεγαλοεργολάβους, αυξάνοντας μάλιστα τα δημοτικά σου τέλη. Ήδη οι περισσότεροι δήμαρχοι ανταποκρίνονται θετικά στην πρότασή μας. Στον Βόρειο Τομέα, μόνο από τους Δήμους Πεντέλης και Αμαρουσίου δεν έχουμε ανταπόκριση, χωρίς αυτό να σημαίνει ότι θα είναι αρνητικοί.\nΝα περάσουμε τώρα στην άμεση επικαιρότητα και σε θέματα που άπτονται του τομέα ευθύνης σας. Καθώς το φθινόπωρο ήδη έχει χαρακτηριστεί από ακραία καιρικά φαινόμενα και ουκ ολίγα προβλήματα, ο χειμώνας πλησιάζει και ως γνωστόν τα Βόρεια Προάστια καλούνται συχνά να αντιμετωπίσουν έκτακτες καταστάσεις. Ποια είναι η αντιπλημμυρική εικόνα στον Βόρειο Τομέα αυτή τη στιγμή;\nΚύριε Μπεθάνη ενδεχομένως και σεις και εγώ ζούμε εδώ στα βόρεια σε κάποιο σημείο που πριν μόλις 50 χρόνια ήταν ρεματιά ή κατάφυτο. Αυτό είναι αναμφισβήτητο. Φτιάξαμε ασφάλτους, πλατείες και άλλες χρήσεις που σφράγισαν το έδαφος. Μετατρέψαμε, θα πω μεταφορικά, ένα σφουγγάρι σε στεγανό μπετόν. Υπάρχουν πολλά προβλήματα, σχεδόν σε όλους τους Δήμους του Βόρειου Τομέα και έως τώρα τα αντιπλημμυρικά δεν ήταν προτεραιότητα για πολλούς δημάρχους γιατί είναι έργα που δεν βγαίνουν ωραία στις φωτογραφίες των εγκαινίων. Αυτό το αλλάζουμε.\nΕντάξαμε εφέτος όλα τα αντιπλημμυρικά του Αμαρουσίου συν 2 εκατ. ευρώ για το Πολύδροσο, ώστε να μην πλημμυρίζει κάποια στιγμή η Αμαρουσίου-Χαλανδρίου, 1 εκατ. ευρώ για το Χαλάνδρι και τη Φιλοθέη όπου πλημμυρίζουν πολυκατοικίες στην Κόδρου και την Αγίας Βαρβάρας. Δίνουμε μάχη καθημερινά. Στο γεφυράκι πάνω από το ρέμα Σαπφούς στα όρια Αμαρουσίου – Μελισσίων ζητήσαμε μια παρέμβαση, δίνοντας παράταση στην κατασκευάστρια εταιρία, την έκανε και δεν ξαναπλημμύρισε εφέτος, δεν διεκόπη η κυκλοφορία. Το ίδιο προσπαθούμε και στη Νέα Ιωνία και στη Μεταμόρφωση και στα Βριλήσσια. Δεν θα μπούμε σε ανταγωνισμό με κανέναν δήμαρχο για την πατρότητα των έργων, αλλά είναι γνωστό πως η Περιφέρεια θα τα χρηματοδοτεί. Μακάρι να τα έχουν πλέον και αυτοί ως προτεραιότητα.\nΓια να εξειδικεύσουμε λίγο την παραπάνω απάντηση, πολύς λόγος έχει γίνει για την άθλια κατάσταση των ρεμάτων της περιοχής, τα οποία παραμένουν σε πολλά σημεία μη διευθετημένα ή οριοθετημένα, με πολλές αυθαίρετες κατασκευές πάσης φύσεως εντός ή στην παραρεμάτια ζώνη. Ποια είναι η στρατηγική της νέας διοίκησης της Περιφέρειας σε έναν από τους σημαντικούς τομείς ευθύνης της;\nΚαθημερινή ενημέρωση από τους Δήμους και τους πολίτες στην Περιφέρεια για τα προβλήματα που προκύπτουν στα ρέματα. Αυστηρός έλεγχος στους εργολάβους που κάνουν τους καθαρισμούς και τους ψεκασμούς για λογαριασμό της Περιφέρειας. Κατεδάφιση από την Αποκεντρωμένη Διοίκηση όλων των παράνομων κτισμάτων, είναι το τρίπτυχο σωστής δράσης, αλλά χρειάζεται και αλλαγή αντιμετώπισης των ρεμάτων από όλους εμάς τους πολίτες. Και εξηγούμαι. Τα πάλαι ποτέ 750 ρέματα της Αττικής έφτασαν 50 μέσα σε 100 χρόνια. Αρχικά τα έκλειναν λόγω της ελονοσίας και στη συνέχεια τα μπάζωναν και έφτιαχναν δρόμους ή σπίτια. Όσα έμειναν, χρησιμοποιούνται από πολλούς ως κάδος για απορρίμματα και μπάζα ή ως οχετός απόληξης ακαθάρτων και λυμάτων εργοστασίων και κατοικιών σε κάποιες περιπτώσεις. Αυτό διορθώνεται ή με καταστολή (που την απεχθάνομαι) ή με ενεργοποίηση της συλλογικής συνείδησης των πολιτών. Προσωπικά διαμένω κοντά στο ρέμα Σαπφούς. Απολαμβάνω τον ήχο των βατραχιών το καλοκαίρι, βλέπω με τα παιδιά μου τις νερόκοτες που κάνουν φωλιές στα πρανή και παρατηρώ τους πράσινους παπαγάλους που έχουν κάνει τις φωλιές τους στις λεύκες κοντά στην Αμαρυσίας Αρτέμιδος. Και ναι απαιτώ να μην πέφτουν μέσα λύματα αλλά και να ψεκάζονται βιολογικά τα κουνούπια. Δεν βλέπω εχθρικά το ρέμα, το βλέπω σαν ένα σπάνιο υγροβιότοπο μέσα στο τσιμέντο αυτής της πόλης. Το ρέμα ήταν εδώ πριν χτίσω δίπλα του. Το λέω σχηματικά…\nΠρόσφατα ξεκίνησε μια πολιτική αντιπαράθεση ανάμεσα σε σας και τον δήμαρχο Αμαρουσίου και πρόεδρο της ΚΕΔΕ, Γιώργο Πατούλη, ως προς τη χρηματοδότηση, μέσω της Περιφέρειας, της περίφημης βιοκλιματικής ανάπλασης του κέντρου του Αμαρουσίου. Την χαρακτηρίσατε δημοσίως ως «έργο βιτρίνας» και υποστηρίξατε ότι τα χρήματα που δόθηκαν για το συγκεκριμένο έργο θα μπορούσαν να δοθούν σε υποδομές, όπως στην εγκατάσταση ή αναβάθμιση δικτύων ομβρίων υδάτων, προκαλώντας την έντονη αντίδραση του κ. Πατούλη. Με ανακοίνωσή του σας κατηγορεί για λαϊκισμό, ανακρίβειες και σας καλεί να προωθήσετε άμεσα μια σειρά από αντιπλημμυρικές μελέτες που έχει υποβάλει ο Δήμος Αμαρουσίου προς έγκριση από την Περιφέρεια, καθώς και τη διευθέτηση του ρέματος Σαπφούς. Τι απαντάτε;\nΓια τον κ. Πατούλη δεν ξέρω τι να σας πω. Δεν πρόκειται για πολιτική αντιπαράθεση. Δεν με ενδιαφέρει να αντιπαρατεθώ με τέτοιους όρους. Ήμασταν καλεσμένοι στην εκπομπή του κ. Χατζηνικολάου στο STAR. Κάτι είπε για την Περιφέρεια και τις αναπλάσεις που είναι «αναγκαίο κακό λόγω της γραφειοκρατίας που συνοδεύει τα άλλα έργα» και του απάντησα πως εφέτος προχωρήσαμε τα αντιπλημμυρικά της πόλης και πως έργα βιτρίνας θα γίνονται σπάνια στο εξής. Ο δημοσιογράφος δεν του έδωσε ξανά το λόγο, λόγω του προχωρημένου της ώρας και την επόμενη ημέρα έβγαλε μια τρισέλιδη υβριστική ανακοίνωση εναντίον μου. Επειδή μπροστά μου είναι υπερβολικά ευγενικός, αλλά οι ανακοινώσεις του απαράδεκτες, πιστεύω πως κάποιος άλλος τού τα γράφει και σίγουρα δεν του προσφέρει καλές υπηρεσίες. Είμαι σίγουρος δηλαδή. Εξάλλου με τόσα που έχει αναλάβει ως πρόεδρος σε διάφορους φορείς είναι αδύνατον να προλαβαίνει να γράφει τρισέλιδα. Είναι ικανός άνθρωπος αλλά νομίζω έχει κουραστεί και του βγαίνει ένας εκνευρισμός. Προχθές διάβαζα στην κυριακάτικη ΚΑΘΗΜΕΡΙΝΗ να τον χαρακτηρίζουν «αμφιλεγόμενο». Στενοχωρήθηκα ως Μαρουσιώτης. Έμαθα ότι έβρισε και την αρθρογράφο της εφημερίδας. Τι να πω… Πάντως να έχουν όλοι στο μυαλό τους ότι εγώ μένω στο Μαρούσι και το αγαπώ αλλά είμαι αντιπεριφερειάρχης σε 12 Δήμους, όχι μόνο στο Μαρούσι. Δεν έχω κανένα λόγο ή συμφέρον να συγκρούομαι με τον κ. Πατούλη και τον κάθε δήμαρχο. Ο συγκεκριμένος, πάντως, έχει βάλει πολλά καρπούζια στις μασχάλες και δεν ξέρω αν μετά από μια δεκαετία στο Μαρούσι έχει τη ζωντάνια που απαιτείται.\nΌσο για την ανάπλαση του κέντρου, πρόκειται για ξεκάθαρη σπατάλη των κοινοτικών πόρων με πολλές ενστάσεις για την περιβαλλοντική της χρησιμότητα και από τους ίδιους τους κατοίκους. Σας θυμίζω ότι το έργο εγκαινιάστηκε από τους κ. Σγουρό και Πατούλη λίγο πριν τις εκλογές ενώ δεν είχε τελειώσει. Είναι η τρίτη ανάπλαση του κέντρου τα τελευταία 20 χρόνια, την ώρα που δεν υπάρχουν βασικές υποδομές σε κάποιες γειτονιές. Τα συμπεράσματα τα αφήνω εν καιρώ για την έρευνα που διεξάγουμε για το συγκεκριμένο έργο ή τώρα για τους αναγνώστες σας.\nΗ νέα περιφερειάρχης Ρένα Δούρου, αλλά και εσείς, βρεθήκατε εσχάτως σε θέση άμυνας, προκειμένου να εξηγήσετε την απόφαση του Περιφερειακού Συμβουλίου να προχωρήσει σε πρόσληψη καθαριστριών για την Περιφέρεια μέσω ιδιώτη, όπως είχε δρομολογήσει η απελθούσα διοίκηση του Γιάννη Σγουρού. Ποια είναι η θέση σας για το θέμα;\nΞεκάθαρα λόγια. Στις 29 Αυγούστου, μία μέρα πριν τη λήξη της θητείας του, ο κ. Σγουρός υπέγραψε προγραμματική σύμβαση με εργολάβο καθαρισμού για 700.000 ευρώ. Στη συνέχεια, τον Οκτώβριο η δική μας Οικονομική Επιτροπή, για να μην πληρώσουμε ρήτρες ακύρωσης της σύμβασης, έστειλε τυπικά στην περιφερειάρχη το έγγραφο και φυσικά η Ρένα Δούρου δεν το υπέγραψε ποτέ. Δημοσιεύτηκε το διαβιβαστικό και τίποτα παραπάνω. Μακάρι, κατά τα άλλα, να μπορούσαμε να προσλάβουμε και καθαρίστριες και γιατρούς και πολιτικούς μηχανικούς και άλλους νέους ανθρώπους, αντί αυτοί να φεύγουν στο εξωτερικό. Όμως το υπουργείο Εσωτερικών εφαρμόζει το μνημόνιο που απαγορεύει στους ΟΤΑ τις προσλήψεις. Άρα το δημοσίευμα είχε άλλους σκοπούς. Μην ξεχνάτε ότι χαλάμε «δουλειές» εκατομμυρίων ευρώ για διάφορους εργολάβους, κυρίως στο θέμα των απορριμμάτων σήμερα ή π.χ. των πλευρικών διοδίων σε Κηφισιά και Άγιο Στέφανο αύριο. Περιμένουμε πόλεμο. Οι πολίτες, όμως, δεν τσιμπάνε και είναι στο πλευρό μας.\nΠριν λίγες ημέρες ο Δήμος Αμαρουσίου προχώρησε σε ανάθεση σε ιδιώτες σημαντικών υπηρεσιών του Δήμου, όπως ο οδοκαθαρισμός, η φύλαξη και ο καθαρισμός δημοτικών χώρων και εγκαταστάσεων, ενώ και τα προγράμματα Αθλητισμού και Πολιτισμού πέρασαν στην «Αναπτυξιακή Α.Ε.» του Δήμου. Στην απόφαση αυτή δόθηκε ιδιαίτερη βαρύτητα και συμβολισμός, λόγω και της νέας θεσμικής ιδιότητας του δημάρχου Αμαρουσίου ως πρόεδρος της ΚΕΔΕ. Πώς τη σχολιάζετε; Θεωρείτε ότι αποτελεί «αναγκαίο κακό» για να μην οδηγηθούν σε «λουκέτο» ή υποβαθμιστούν οι υπηρεσίες που παρείχαν μέχρι σήμερα οι Δήμοι στους πολίτες λόγω υποχρηματοδότησης και «παγώματος» προσλήψεων ή πιστεύετε ότι υπάρχει άλλη εναλλακτική λύση;\nΧρειάζονται σταθερές θέσεις εργασίας με πλήρη δικαιώματα ιδιαίτερα στις κοινωνικές υπηρεσίες. Αυτό όμως προκαλεί πολιτική αλλεργία στον κ. Σαμαρά, άρα και στους πολιτικούς του φίλους. Το μνημόνιο το χρησιμοποιούν ως πρόφαση για να δώσουν στους εργολάβους ό,τι απέμεινε από το κοινωνικό κράτος σε όλες τις εκφάνσεις του. Νομίζω ότι με τα παραπάνω σας κάλυψα και για το Μαρούσι…\nΕίναι νωπή ακόμη η κόντρα Αμαρουσίου – Χαλανδρίου για τη διάνοιξη και λειτουργία της οδού Φραγκοκκλησιάς στα όρια των δύο πόλεων, με «πολεμικές» δηλώσεις στο Δημοτικό Συμβούλιο Αμαρουσίου, οι οποίες έλαβαν ευθεία κομματική αναγωγή από τον δήμαρχο Γιώργο Πατούλη και τη μείζονα μειοψηφία. Την ίδια στιγμή, η ΚΕΔΕ με την παρουσία Πατούλη και το νέο της Δ.Σ. ερμηνεύεται ως «γαλάζια», ενώ η ΠΕΔΑ ως «ΣΥΡΙΖΑϊκή» μετά την ανάδειξη του Ηρακλή Γκότση στην προεδρία της. Τέλος, η Περιφέρεια έχει ξεκάθαρα άρωμα ΣΥΡΙΖΑ με την Ρένα Δούρου και το ψηφοδέλτιό της. Πιστεύετε ότι η κόντρα εξουσίας ανάμεσα στη Ν.Δ. και τον ΣΥΡΙΖΑ αποτελεί, πλέον, αναπόφευκτο συστατικό στοιχείο στην σχέση Περιφέρειας και Τοπικής Αυτοδιοίκησης; Με ποιο τρόπο πιστεύετε ότι μπορεί να επηρεάσει την άσκηση διοίκησης και την πρόοδο της τοπικής και περιφερειακής ανάπτυξης στο λεκανοπέδιο και ανά τη χώρα; Έχουμε την πολυτέλεια να μένουμε σε αυτές τις αντιπαραθέσεις, επιτρέποντας να καθορίζουν ενίοτε και την άσκηση διοίκησης;\nΗ γέφυρα Φραγκοκκλησιάς είναι ένα διαδημοτικό έργο. Προσωπικά εδώ και δέκα χρόνια ήμουν κατά της γέφυρας για λόγους περιβαλλοντικούς. Όταν όμως έχει κοστίσει τόσα χρήματα και τελικά ολοκληρώνεται και την έχουν συμφωνήσει οι διοικήσεις των Δήμων Αμαρουσίου και Χαλανδρίου, δεν επιτρέπονται παρατράγουδα. Λυπάμαι αλλά η αλήθεια είναι πως ο Δήμος Αμαρουσίου δεν έκανε καμία ουσιαστικά κυκλοφοριακή ρύθμιση για να εκτρέψει την κυκλοφορία στον παράδρομο της Αττικής οδού. Εν πάσει περιπτώσει, μη βάζουμε το κεφάλι στην άμμο σαν την στρουθοκάμηλο. Όλοι σε αυτήν την πόλη είμαστε γνωστοί… Και αυτή την πόλη την αγαπάμε πολύ. Τώρα, ως προς τους συσχετισμούς στην τοπική αυτοδιοίκηση, κύριε Μπεθάνη, οι υποψήφιοι του ΣΥΡΙΖΑ δεν έκρυψαν ποτέ τις κομματικές τους ταυτότητες για να παραπλανήσουν τους πολίτες. Άλλοι σηκώνουν δήθεν επαναστατική παντιέρα το πρωί επενδυόμενοι το μανδύα του ανεξάρτητου, και φιλούν σαν ευαγγέλιο το μνημόνιο το βράδυ στους ρυθμούς της κυβέρνησης Σαμαρά. Αυτούς να φοβάστε. Όχι εμάς.\nΑκόμα και ο κόσμος που είναι στην παραδοσιακή κεντροδεξιά, οι καραμανλικοί, η παραδοσιακή αστική τάξη, πνέουν μένεα εναντίον της πολιτικής που ασκεί η σημερινή κυβέρνηση και οι απολήξεις της στην τοπική αυτοδιοίκηση. Εμείς αφουγκραζόμαστε και αυτόν τον προβληματισμό.\nΠροηγούμενο άρθροΗ Δημόσια Εκπαίδευση… εκτελείται\nΕπόμενο άρθροΠανερυθραϊκός:Οδυνηρή εντός έδρας 3-2 στις καθυστερήσεις στο Ηράκλειο


Manos Studios Σκίαθος | Huno Ξενοδοχείο\nManos Studios Σκίαθος - Huno.gr\nΞενοδοχεία > Ελληνική Δημοκρατία > Σκίαθος > Vrolimnos Beach > Manos Studios Σκίαθος\nManos Studios Σκίαθος\nΣύγκριση τιμών για τη διαμονή σας στο Manos Studios Σκίαθος\nοικονομικά προσιτό Διαμονή στην Σκίαθος\nΚάντε κράτηση για το ταξίδι των διακοπων σας στην Ελληνική Δημοκρατία και μείνετε στο 0 αστέρων Manos Studios, που βρίσκεται στην Σκίαθος κοντά στο Vrolimnos Beach. 0 αστέρων και με 'Καλούτσικο' βαθμολογία χρήστη 5, το ακίνητο έχει ένα φάσμα απλό αλλά λειτουργικό επιλογών δωματίου.Από συνολικά 111ξενοδοχεία στην Σκίαθος, αυτό το ακίνητο κατατάσσεται επί του παρόντος στην 13th θέση με βάση τη μέση κριτική πελατών και τιμή. Η διαμονή έχει να παρουσιάσει ίντερνετ υψηλών ταχυτήτων, ψυγείο και χώρο στάθμευσης ως εγκαταστάσεις. Υπάρχει επίσης κλιματισμό. Οι πελάτες έχουν επίσης τη δυνατότητα να χρησιμοποιήσουν την στεγνωτήρα μαλλιών, το καλωδιακή τηλεόραση και το κουζινάκι, όλα από τα οποία είναι διαθέσιμα κατά τη διάρκεια της παραμονής σας.\nΤο Manos Studios έχει 10 1λειτουργικό δωμάτια και τιμές από EUR25 ως EUR50.\nΤέλεια τοποθετημένο κοντά σε κορυφαίιους πόλους έλξης, το Manos Studios iείναι κοντά σε σημεία ενδιαφέροντος συμπεριλαμβανομένων των g Ormos Platania και Ormos Siferi.Τα Ormos Katavothra και Ormos Ftelio είναι επίσης μέρη που πρέπει οπωσδήποτε να επισκεφτείτε εκεί κοντά. Ιδανικά τοποθετημένο ως το 13th ξενοδοχείο στην Σκίαθος.\nΌταν βρεθείτε στην Σκίαθος, οι κορυφαίες τοπικές περιοχές για επίσκεψη συμπεριλαμβάνουν το Vrolimnos Beach και το Kanapitsa,και τα δύο από τα οποία βρίσκονται κοντά στο ξενοδοχείο. Το Achladias, το Agia Paraskevi και το Katsaros βρίσκονται επίσης σε μικρή απόσταση από το κέντρο της Σκίαθος.\nΣυγκρίνετε 3 ιστοσελίδες ξενοδοχείων για τις καλύτερες ευκαιρίες στη διαμονή σας στο ξενοδοχείο Manos Studios. Ερευνούμε πολυάριθμες ιστοσελίδες συμπεριλαμβανομένων Booking.com, Agoda and Otels.com. Συγκρίνετε τιμές online από πάνω ή ερευνήστε όλη την διαθέσιμη διαμονή στην Σκίαθος\nΕπιλογές τοπικής διαμονής που περιλαμβάνουν το 3αστέρων Veronica Studios βρίσκονται κοντά στο Manos Studios. Επίσης εντός της περιοχής βρίσκεται το Alexia Studios και το Skiathos Diamond. Για άλλες επιλογές δοκιμάστε το Kolios Seaside Apartments λίγο πιο πέρα.\nΔωρεάν ανεξάρτητος οδηγός για τις φτηνότερες τιμές στο Manos Studios Σκίαθος.


Σώθηκε ο Πανσερραϊκός με Παπάζογλου στο 92’ | Αθλητισμός | Ελευθεροτυπία\nenet.gr, 21:01 Κυριακή 17 Οκτωβρίου 2010\n1-1 με τον Ηρακλή στη Θεσσαλονίκη\nΣώθηκε ο Πανσερραϊκός με Παπάζογλου στο 92’\nΤελευταία ενημέρωση: 21:57 Κυριακή 17 Οκτωβρίου 2010\nΘεσσαλονίκη, Κυριακή 17 Οκτωβρίου 2010\nΟ Τάσος Παπάζογλου στο 2ο λεπτό του πρόσθετου χρόνου έσωσε τον Πανσερραϊκό από την ήττα, ισοφαρίζοντας (1-1) τον Ηρακλή στο «Καυταντζόγλειο». Ο «γηραιός» που είχε προηγηθεί στο 11’ με τον Σολτάνι, συμπλήρωσε τρία ματς χωρίς νίκη. Πρώτος εκτός έδρας βαθμός για την ομάδα των Σερρών.\nΑν ο Πανσερραϊκός έχανε στη Θεσσαλονίκη από τον Ηρακλή, όλοι θα έκαναν λόγο για ένα πέρα ως πέρα άδικο αποτέλεσμα. Και αυτό γιατί στο μεγαλύτερο διάστημα του ματς, οι Σερραίοι ήταν αυτοί που είχαν τον έλεγχο και περιόρισαν σε παθητικό ρόλο τον Ηρακλή μέσα στην έδρα του. Η ομάδα του Ντράγκαν Κοκότοβιτς, είχε καλή κυκλοφορία της μπάλες, δημιούργησε οργανωμένες επιθέσεις, όμως τα χαλούσε στην τελική προσπάθεια καθώς δεν μπορούσε να τελειώσει τις φάσεις.\nΟ Ηρακλής που προηγήθηκε με τον Σολτάνι στο 11’ λεπτό, ελάχιστες ήταν οι φορές που στη συνέχεια επισκέφτηκε με αξιώσεις τα καρέ του Πανσερραϊκού. Αντίθετα οι φιλοξενούμενοι ήταν αυτοί που πατούσαν καλύτερα στο γήπεδο και σταδιακά ανέβαζαν την απόδοσή τους. Στο τελευταίο δεκάλεπτο η πίεση που άσκησαν ήταν ασφυκτική και κατάφεραν να σκοράρουν στο 2ο λεπτό του πρόσθετου χρόνου με τον Παπάζογλου, αποσπώντας μια πολύτιμη ισοπαλία.\n11’ ΓΚΟΛ (1-0). Ο Σολτάνι επιχείρησε ένα δυνατό σουτ εκτός περιοχής και έστειλε την μπάλα στην δεξιά γωνία του Ράντμαν, ανοίγοντας το σκορ.\n16’ Ο Αραμπατζής έβγαλε μία παράλληλη και συρτή μπαλιά από δεξιά και ο Σολτάνι από το ύψος του πέναλτι έστειλε την μπάλα ψηλά, πάνω από το οριζόντιο δοκάρι του Ράντμαν.\n25’ Μακρινό σουτ του Σουμπίνιο, μπλόκαρε ο Ελευθερόπουλος\n39’ Καλό σουτ του Λεοζίνιο, ο Ελευθερόπουλος εκτινάχθηκε στην αριστερή του γωνία και απέκρουσε με υπερένταση την μπάλα.\n42’ Μακρινό σουτ του Παντελιάδη, πέφτει και μπλοκάρει ο Ελευθερόπουλος.\n62’ Το δυνατό και ξαφνικό σουτ του Αραμπατζή δεν αιφνιδίασε τον Ράντμαν που απέκρουσε σε κόρνερ.\n78’ Ο Κανακούδης εκτέλεσε φάουλ στην καρδιά της άμυνας, ο Ιάκομπ έπιασε κεφαλιά ψαράκι, όμως έστειλε την μπάλα λίγο άουτ.\n82’ Καλό σουτ του Ιάκομπ από δεξιά, έδιωξε με τα πόδια ο Ράντμαν\n92’ ΓΚΟΛ (1-1). Αδράνεια της άμυνας του Ηρακλή σε εκτέλεση κόρνερ του Γεωργιάδη από αριστερά, ο Ελευθερόπουλος πραγματοποίησε άστοχη έξοδο, η μπάλα κατέληξε στον Παπάζογλου, που με κοντινή προβολή ισοφάρισε σε 1-1.\nΣΚΟΡΕΡ: 11’ Σολτάνι-92’ Παπάζογλου\nΚΙΤΡΙΝΕΣ: Σίσιτς, Κομπαγιάσι, Ιάκομπ-Μπέλιτς, Παπάζογλου\nΗΡΑΚΛΗΣ (Μαρίνος Ουζουνίδης): Ελευθερόπουλος, Αραμπατζής, Κανακούδης, Κατσαμπής, Χοσέμι, Καρλίνιος, Ντάνι, Σίσιτς (65’ Στσοτ), Μάρα (71’ Κομπαγιάσι), Σολτάνι (89’ Βουτσιάς), Ιάκομπ.\nΠΑΝΣΕΡΡΑΪΚΟΣ (Ντράγκαν Κοκότοβιτς): Ράντμαν, Παπάζογλου, Παντελιάδης (83’ Ντιόγκο), Άμο, Μαβένε, Αμπουμπακάρι (46’ Ανάκογλου), Κάστρο, Μπέλιτς, Σουμπίνιο (73’ Γεωργιάδης), Λεοζίνιο, Ντάλε.\nΜαρίνος Ουζουνίδης: «Είναι ένα αποτέλεσμα που δεν είναι δίκαιο για μας. Νομίζω ότι ήμασταν καλύτεροι από τον αντίπαλο. Όταν όμως δέχεσαι το γκολ στην τελευταία φάση του αγώνα σε πονάει αρκετά. Δεν μας φταίει κανείς. Εμείς φταίμε. Στα τελευταία λεπτά δεν παίξαμε έξυπνα, αφού δεν κρατήσαμε την μπάλα ψηλά. Θέλαμε να βάλουμε φρέσκους παίκτες μεσοεπιθετικά, να πάμε την μπάλα στο αντίπαλο μισό, εκεί να την κρατήσουμε και να κερδίσουμε χρόνο. Ο αντίπαλος όμως την επανέφερε στην περιοχή μας. Δεν πρέπει να απογοητευθούμε. Παρουσιάζουμε βελτίωση και χρειαζόμαστε τη βοήθεια των παικτών παίκτες που στο επιθετικό κομμάτι έχουν την ποιότητα να μας το δώσουν. Πιστεύω ότι με την επιστροφή κάποιων παικτών θα είμαστε καλύτεροι»\nΝτράγκαν Κοκότοβιτς: «Θέλω να δώσω συγχαρητήρια στους παίκτες μου. Παρά το ότι βρεθήκαμε πίσω στο σκορ, πιστέψαμε μέχρι το τελευταίο λεπτό ότι μπορούμε να ανατρέψουμε το σκορ και το κάναμε. Δίνω συγχαρητήρια και στον Ηρακλή για το καθαρό του παιχνίδι. Αυτό το αποτέλεσμα θα μας βοηθήσει και στο μέλλον γιατί τώρα έχουμε δύο παιχνίδια μέσα στην έδρα μας και πιστεύω ότι θα είμαστε ακόμη καλύτεροι. Είμαστε ομάδα που προσπαθεί να παίζει ποδόσφαιρο. Χρειαζόμαστε χρόνο. Κάποιοι παίκτες ακόμη δεν είναι έτοιμοι. Στη μεταγραφική περίοδο του χειμώνα πρέπει να ενισχυθούμε στο κέντρο».


«Απόφαση ζωής η Λάτσιο» - NewsIt.com.cy\nΤελευταία ενημέρωση: 15.01.2013 | 14:01\n«Απόφαση ζωής η Λάτσιο»\nΑνασκόπηση της καριέρας του στη Λάτσιο έκανε ο Μίροσλαβ Κλόζε, μιλώντας σε ραδιοφωνική εκπομπή. Ο Γερμανός τόνισε πως δεν ξεχνάει τη χαρά του κόσμου μετά τη νίκη στο ντέρμπι. Είναι ο πρώτος σκόρερ της ομάδας και το μεγάλο της «όπλο» στην προσπάθεια να κατακτήσει το σκουντέτο. Ο Μίροσλαβ Κλόζε βρίσκεται στη δεύτερη χρονιά του στη Λάτσιο και οι στόχοι που θέτει είναι υψηλοί, όπως φάνηκε από όσα δήλωσε σε ραδιοφωνική εκπομπή.\n«Στόχος μου είναι να προσφέρω τις υπηρεσίες μου στην ομάδα, με όποιο τρόπο μου ζητηθεί. Σίγουρα θα ήθελα να βγω πρώτος σκόρερ του πρωταθλήματος, ελπίζοντας παράλληλα πως με αυτή την προσωπική επιτυχία θα συμβάλλω στην επιτυχία της ομάδας μου. Δεν μπορώ να αποκαλύψω ποιοι ακριβώς είναι οι στόχοι της Λάτσιο, αλλά σας λέω πως είναι πολύ υψηλοί», είπε με νόημα ο Κλόζε.\nΗ Λάτσιο είναι η πρώτη του, εκτός Γερμανίας, ομάδα. Πώς βιώνει την εμπειρία αυτή; «Πήρα μια σημαντική απόφαση, όταν ήρθε η πρόταση της Λάτσιο. Για πρώτη φορά θα έφευγα από τη Γερμανία με όλη την οικογένειά μου. Σήμερα βλέπω πως έπραξα σωστά. Η ζωή μου στη Ρώμη είναι πολύ ήρεμη, κάποιες φορές έχω πάει στο κέντρο της πόλης, το οποίο μου αρέσει πολύ. Πηγαίνω συχνά για ψάρεμα, το οποίο με ηρεμεί. Αλλά αυτό που μου αρέσει περισσότερο είναι η επαφή μου με τον κόσμο της ομάδας. Η χαρά που είδα στα μάτια τους μετά τη νίκη στο ντέρμπι, δεν εξαγοράζεται με τίποτα. Για αυτή την εμπειρία και μόνο, άξιζε που ήρθα στην Ιταλία», τόνισε ο επιθετικός της Λάτσιο.


Προσφορά Ionic Detox Foot Spa, Foot Detox Spa Machine, Ionic Foot Detox από την Κίνα Κατασκευαστής\nShenzhen Guangyang Zhongkang Technology Co., Ltd [Guangdong,China] Είδος Επιχείρησης:Κατασκευαστής Κύριες Αγορές: Αμερική , Ασία , Ευρώπη , Ωκεανία , Παγκόσμιος Εξαγωγέας:81% - 90% certs:GB, ISO9001, CE, RoHS, CCC, EMC, FCC, FDA, UL Περιγραφή:Ιονικό Detox Foot Spa,Foot Detox Spa μηχανή,Ιονική αποτοξίνωση ποδιών,Patch Ionic Foot Detox Spa,,\nHome > Προϊόντα > Προϊόν ομορφιάς > Μηχανή Ionic Detox Foot Spa\nΜηχανή Ionic Detox Foot Spa\nΚατηγορία προϊόντος της Μηχανή Ionic Detox Foot Spa, είμαστε εξειδικευμένο κατασκευαστές από την Κίνα, Ιονικό Detox Foot Spa, Foot Detox Spa μηχανή προμηθευτών / εργοστάσιο, χονδρική υψηλής ποιότητας προϊόντα της Ιονική αποτοξίνωση ποδιών Ε & Α και την κατασκευή, έχουμε την τέλεια εξυπηρέτηση μετά την πώληση και τεχνική υποστήριξη. Προσβλέπω στη συνεργασία σας!\nιοντική μηχανή καθαρισμού ποδιών\nαποτοξίνωση καθαρίζει πόδι σπα προς πώληση\nκαλύτερη μηχανή ιοντικού καθαρισμού ποδιών\nΜηχανή μπάνιου για αποτοξίνωση ποδιών με νερό τοξίνης\nΠώληση μηχάνημα αποτοξίνωσης για ιονικό πόδι\nτο καλύτερο ιοντικό λουτρό ποδιών τοξίνη καθαρίζει στο σπίτι\nΑρ. μοντέλου: GY-B01\nιοντική μηχανή καθαρισμού ποδιών Patch Ionic Foot Detox Spa Σημαντικές προειδοποιήσεις (Σημείωση !!!) Παιδιά κάτω των 8 ετών δεν πρέπει να χρησιμοποιούν. Τα άτομα που έχουν χαμηλή αρτηριακή πίεση πρέπει να τρώνε πριν από τη χρήση. Άτομα που έχουν εμφυτεύματα που λειτουργούν με μπαταρία (π.χ. κατασκευαστές χώρων) δεν...\nαποτοξίνωση καθαρίζει πόδι σπα προς πώληση Το Patch Ionic Foot Detox Spa μπορεί να βελτιώσει τα ακόλουθα συμπτώματα: 1. Απορροφήστε τη στατική ενέργεια ανάπαυσης του σώματος. 2. Ενεργοποιήστε τα κύτταρα και ρυθμίστε το φυτικό νεύρο. 3. Ενισχύστε το μεταβολισμό και ενισχύστε την ανοσία. 4. Καθαρίστε το αίμα και...\nκαλύτερη μηχανή ιοντικού καθαρισμού ποδιών Εφαρμογή Foot Detox Spa: Οι περισσότεροι σύγχρονοι άνθρωποι ασχολούνται με βαριά εργασία και άγχος στη ζωή, έχουν λίγο χρόνο για σπορ, και υπαίθριες δραστηριότητες. Αυτό έχει σχεδιαστεί για αυτούς τους ανθρώπους. Υπάρχουν πολλά σημεία πρόσβασης στη σόλα, και είναι πολύ...\nΜηχανή μπάνιου για αποτοξίνωση ποδιών με νερό τοξίνης Μηχανή Foot Spa Περιγραφή: Η υγεία και η ζωή των ανθρώπων βρίσκονται στον όγκο της λιπαρτικότητας στο σώμα. Εάν ένα υγιές άτομο, θα πρέπει να λαμβάνεται με 80% αρνητικό ηλεκτρισμό (συνήθως τα αρνητικά ιόντα) και 20% θετικό ηλεκτρισμό (συνήθως τα θετικά ιόντα)....\nΠώληση μηχάνημα αποτοξίνωσης για ιονικό πόδι Τι είναι το Ion-Cleanse Patch Ionic Foot Detox Spa; Είναι μια εξωτερική μέθοδος αποτοξίνωσης, η οποία αφαιρεί τις τοξίνες από τα πόδια σας. Το σώμα αποτοξινώνεται ενώ κάθεστε άνετα με τα πόδια σας τοποθετημένα σε δοχείο ζεστού νερού. Αυτός είναι ένας πολύ αποτελεσματικός...\nτο καλύτερο ιοντικό λουτρό ποδιών τοξίνη καθαρίζει στο σπίτι Πώς λειτουργεί το Foot Spa Machine; Η Διαδικασία Ion-Cleanse δημιουργεί μια ροή θετικών και αρνητικών ιόντων (φορτισμένα άτομα), τα οποία προσελκύουν και προσκολλούνται σε αντίθετα φορτισμένα τοξικά σωματίδια και τα βγάζουν έξω από το σώμα μέσω του δέρματος....\nΚίνα Μηχανή Ionic Detox Foot Spa Προμηθευτές\nΣήμερα, οι περισσότεροι άνθρωποι υποφέρουν από υπο-υγεία και βιώνουν μια χημική ανισορροπία στο σώμα τους που προκαλεί περίσσεια ιόντων υδρογόνου και το pH του αίματος τους είναι χαμηλότερο από το βέλτιστο (7,45 pH). Αυτοί οι άνθρωποι θα επωφεληθούν σε μεγάλο βαθμό από την έκθεση σε υψηλές συγκεντρώσεις αρνητικών φορτισμένων ιόντων. Επομένως, πρέπει να αποκαταστήσει το σώμα σε μια ισορροπημένη ενεργειακή κατάσταση.\nΗ διαδικασία λουτρού ποδιών Ion detox είναι μια καταπληκτική μέθοδος καθαρισμού για την αποτοξίνωση ολόκληρου του σώματός σας λούζοντας τα πόδια σας σε ζεστό νερό, ενώ χρησιμοποιείτε θετικά και αρνητικά ιόντα από μια γεννήτρια ιόντων-τη συστοιχία. Η διαδικασία είναι επίσης γνωστή ως ηλεκτρόλυση. Το στοιχείο συστοιχίας είναι η πραγματική συσκευή δημιουργίας ιόντων που κάθεται στο νερό και δημιουργεί το φορτίο και τη ροή ιόντων μέσα σε αυτήν τη λύση. Συνδέεται στην τροφοδοσία, η οποία ελέγχει τη ροή και την αλλαγή ιόντων του στοιχείου συστοιχίας.\nΙονικό Detox Foot Spa\nFoot Detox Spa μηχανή\nΙονική αποτοξίνωση ποδιών\nΙονικό Detox Foot


Ν. Βούτσης: Καθεστωτική διάθεση καταδεικνύουν οι θεωρίες περί ιδεοληψιών της ΝΔ (βίντεο) :: left.gr\nΝ. Βούτσης: Καθεστωτική διάθεση καταδεικνύουν οι θεωρίες περί ιδεοληψιών της ΝΔ (βίντεο)\nΑπαντήσεις σε Λοβέρδο, Στυλιανίδη και Μπαγδάνο\n"Η οικογένεια βοήθησε όπως βοηθάει διαχρονικά. Αλλά το στοιχείο που οδήγησε στην επιβίωση μέσα στη δεκαετία είναι προφανώς το οριζόντιο κίνημα και κύμα αλληλεγγύης και ανθρωπισμού. Είναι οι αξίες πάνω στις οποίες μπόρεσε να μείνει όρθιος με αξιοπρέπεια αυτός ο λαός. Αλίμονο εάν είναι το «Ελλάς- Ελλήνων- Χριστιανών»", τονίζει μεταξύ άλλων ο βουλευτής τυο ΣΥΡΙΖΑ, Νίκος Βούτσης, σχολιάζοντας τις τοποθετήσεις της ΝΔ κατά τη συζήτηση για τη Συνταγματική Αναθεώρηση.\nΒασικά σημεία ομιλίας του τέως Προέδρου της Βουλής και βουλευτή Α΄ Αθήνας του ΣΥΡΙΖΑ, Νίκου Βούτση στη δεύτερη ημέρα της συζήτησης για τη Συνταγματική Αναθεώρηση:\nΌλοι γνωρίζουμε ότι η Δικτατορία, η οποία είχε ενδυθεί το ένδυμα του «Ελλάς- Ελλήνων- Χριστιανών» και του «Πατρίς-Θρησκεία-Οικογένεια» έπεσε από το «Ψωμί, Παιδεία, Ελευθερία». Αυτό έχει γράψει η ιστορία, αυτό τιμάμε κάθε χρόνο. Και γι’ αυτό να μην είμαστε αναθεωρητικοί της ιστορίας, ακόμα και για τα πρόσφατα γεγονότα, τα οποία τα ξέρουμε πάρα πολύ καλά.\nΤι ήρθε ως ανάγκη μέσα στα χρόνια της 10ετούς κρίσης ιδιαίτερα στους τομείς των Ελευθεριών, των δικαιωμάτων, του κοινωνικού κράτους, των μεγάλων αλλαγών που υπήρξαν στο διεθνή περίγυρο, των αδιεξόδων μπροστά στα οποία βρέθηκε η Ε.Ε., του προσφυγικού-μεταναστευτικού θέματος που έφερε στην επιφάνεια με ορμητικό τρόπο αξίες αλληλεγγύης και ανθρωπισμού με τις οποίες επιβιώσαμε μέσα στην κρίση; Περίμενα ότι πάνω σε αυτά πρέπει να συσκεφτούμε, να αναστοχαστούμε, να αντιπαρατεθούμε και να νομοθετήσουμε το Σύνταγμα. Αντ’ αυτού γυρίσαμε σαν να μην είχε συμβεί τίποτα για δέκα χρόνια και ακούσαμε ότι δεν είναι το κοινωνικό κράτος δικαίου αυτό το οποίο εγγυάται την επιβίωση, τη διαβίωση και το ελάχιστο εγγυημένο εισόδημα αλλά είναι η οικογένεια, η οποία μέσα στα 10 χρόνια επέδειξε ότι ήταν το στοιχείο της επιβίωσης μέσα στις κρίσιμες συνθήκες του ελληνικού κράτους. Δεν είναι έτσι. Η οικογένεια βοήθησε όπως βοηθάει διαχρονικά. Αλλά το στοιχείο που οδήγησε στην επιβίωση μέσα στη δεκαετία είναι προφανώς το οριζόντιο κίνημα και κύμα αλληλεγγύης και ανθρωπισμού. Είναι οι αξίες πάνω στις οποίες μπόρεσε να μείνει όρθιος με αξιοπρέπεια αυτός ο λαός. Αλίμονο εάν είναι το «Ελλάς- Ελλήνων- Χριστιανών».\nΗ θεωρία περί ιδεοληψιών, την οποία την ακούμε από εχθές, είναι πάρα πολύ αμήχανη και καταδεικνύει μια διάθεση καθεστωτική. Ότι δηλαδή υπάρχει μία ιδέα, μία άποψη και αυτή είναι της κανονικότητας. Είναι η βαθιά συντηρητική άποψη. Οτιδήποτε άλλο, οτιδήποτε εκφεύγει λέτε ότι είναι των «προοδευτικών», δηλαδή της μισής Ελλάδας και παραπάνω. Και μιλάτε με έναν τρόπο ότι δήθεν υπάρχει η άποψή σας, η οποία είναι αμετακίνητη κι ας έχουμε περάσει τα μετεμφυλιακά, τη χούντα, την κρίση, τη χρεοκοπία. Και τα άλλα είναι διάφορες επικίνδυνες αναζητήσεις, εθνομηδενιστικές. Μένω κατάπληκτος πραγματικά από το ότι δεν αντιληφθήκατε τίποτα από αυτήν την κρίση που περάσαμε.\nΣε ότι αφορά στα εκκλησιαστικά θα αναρωτιέται κανείς που ζούμε; Τι έχουμε καταλάβει τα τελευταία χρόνια; Ο κ. Μπογδάνος στον οποίο είχα δώσει συνέντευξη στο ραδιόφωνο όταν ήταν πολύ πιο νέος, με κυνήγαγε με πάθος, όταν παλεύαμε να περάσουμε σε τρίτη φάση νομοθετικά την αποτέφρωση, πριν από 12 χρόνια. Με είχε πάρει για να δημοσιοποιήσει το πως παρέμβαιναν εκκλησιαστικοί παράγοντες. Και τελικά μετά από αγώνες πέρασε ομοφώνως. Και μόλις πριν από ένα μήνα έγινε το πρώτο αποτεφρωτήριο από ιδιώτες στη Ριτσώνα. Παλεύαμε και βρίσκαμε ένα σωρό προσκόμματα. Βιβλίο διδακτορικό μπορεί να γραφτεί για το ποιοι και πως περιορίζανε τους Δήμους και τις Νομαρχίες. Δεν ξέρουμε κ. Λοβέρδο από που περάσανε όσοι θελήσανε επί 20, 30 χρόνια να κάνουν πολιτικό γάμο; Δεν ξέρουμε από περάσανε τα παιδιά μας όταν θελήσαμε να τα ονοματοδοτήσουμε; Δεν ξέρουμε για την πολιτική κηδεία πως ακόμα και σήμερα αρνούνται για όσους κάνουν πολιτική κηδεία να τους «φιλοξενήσουνε» σε τάφους σε νεκροταφεία; Δεν είναι παρόντα αυτά τα στοιχεία στη σημερινή κοινωνία;\nΔεν περίμενα από τον κ. Στυλιανίδη να δώσετε το σήμα λέγοντας το περίφημο ότι το ποσοστό των Ελλήνων που είναι ορθόδοξοι είναι 98%. Μπορεί να είναι 85, 90, μπορεί 98, μπορεί και 100% το Πάσχα που το γιορτάζουμε όλοι. Αλλά δεν μιλάμε γι΄αυτό. Δεν υπάρχει μία δημοσκόπηση τα τελευταία 15 χρόνια, που να μην είναι από 30 μέχρι 60% το ποσοστό, μέσα στον Ελληνικό λαό και προφανώς σε θρησκευόμενους κατά το πλείστο, που να μην είναι υπέρ της διάκρισης και το διακριτό ρόλο ανάμεσα στο Κράτος και την Εκκλησία. Γιατί λοιπόν τα μπλέκετε; Για να δημιουργήσετε ιδεολογικό μέτωπο; Αυτή είναι ιδεοληψία.\nΆκουσα με κατάπληξη σήμερα εδώ τον κ. Λοβέρδο να αναφέρετε και να μιλάει περί νόθου και παρανόμου δημοψηφίσματος το ’15. Προφανώς γι’ αυτό το δημοψήφισμα έχουν γίνει μεταπτυχιακά, διδακτορικά, έχει πει τη γνώμη του ο κ. Γιούνγκερ, γίνανε εκλογές ακριβώς ένα μήνα μετά. Επί της ουσίας λοιπόν έχει αναπτυχθεί επί 4,5 χρόνια μία ολόκληρη πολιτική αντιπαράθεση και με διεθνείς αναφορές. Θέλω να σας διαβεβαιώσω ότι γι΄αυτό το δημοψήφισμα δεν υπήρξε η παραμικρή ένσταση από τη διακομματική επιτροπή, η οποία λειτουργούσε για μία εβδομάδα, πρωί, μεσημέρι και βράδυ στο Υπουργείο Εσωτερικών. Δεν υπήρξε η παραμικρή ένσταση για οποιαδήποτε πτυχή του. Και έγινε μέσα σε καθεστώς capital control που δεν είχαμε να πληρώσουμε ούτε τους δικαστικούς. Είχαμε δηλαδή και τεχνικά ζητήματα. Δεν υπήρξε η οποιαδήποτε ένσταση. Στη Βουλή είχε τεκμηριωθεί η συνταγματικότητά του και ουδείς από εκεί και ύστερα δεν είχε μιλήσει περί παρανόμου, πόσο μάλλον περί νόθου, έστω και για την παραμικρή λεπτομέρεια. Είναι άκρως επικίνδυνο. Θα κάνουμε αναθεώρηση της πολύ πρόσφατης ιστορίας μας; Αντίθετα και θα το πω από βήματος της Βουλής, εκείνη την εβδομάδα υπήρξε μια απίστευτη, απολύτως παράνομη μέσω του 90% των συστημικών μίντια εκπομπή. Υποστήκαμε επί 6 ημέρες, ακόμα και το Σάββατο πριν πάει να ψηφίσει ο κόσμος, απίστευτα πράγματα από αυτό το μπλοκ που στη συνέχεια συναποτέλεσε μαζί με τη ΝΔ το αντι-ΣΥΡΙΖΑ μέτωπο. Αυτό ήταν που συνέβη εκείνη την εβδομάδα και ήταν εκτός νόμου ή θα μπορούσε να οδηγήσει σε μία νοθεία της θέλησης του ελληνικού λαού.


«Τα πάντα χαλάνε για τα πολιτικά, ρε μ@$#α» – Όλα Πράσινα\n«Τα πάντα χαλάνε για τα πολιτικά, ρε μ@$#α»\n11 Ιανουαρίου 2018 | Γράφει ο Στέλιος Μπιτσώρης\nΟ Στέλιος Μπιτσώρης σχολιάζει μέσω του «Όλα Πράσινα» τον τρόπο με τον οποίο ο Γιάννης Αλαφούζος μετατράπηκε μέσα σε μόλις λίγα χρόνια από «φίλος» του Ιβάν Σαββίδη κι «εχθρός» του Βαγγέλη Μαρινάκη, στο ακριβώς αντίστροφο.\nΗ πολιτική πάντα υπήρχε στην Ελλάδα. Παντού, σε όλα τα κομμάτια της ζωής μας. Υπήρχε και στο ποδόσφαιρο, από τον Κοσκωτά μέχρι τον Σωκράτη Κόκκαλη. Σήμερα τα πράγματα είναι κάπως διαφορετικά, αλλά έχουν πάρει μια πολύ πιο άσχημη τροπή. Το ποδόσφαιρο έχει γίνει τόπος πολιτικών αντιπαραθέσεων και οι ισχυροί άνδρες των λεγόμενων μεγάλων ομάδων προβαίνουν σε σχόλια για την πολιτική επικαιρότητα ακόμη και αμέσως μετά το τέλος κάποιας ποδοσφαιρικής αναμέτρησης.\nΤο «δίπολο κυβέρνηση – αξιωματική αντιπολίτευση» έχει χρωματιστεί ποδοσφαιρικά, με τον μεγαλομέτοχο του ΠΑΟΚ να είναι φιλοκυβερνητικος και εκείνον του Ολυμπιακού στο πλευρό του Κυριάκου Μητσοτάκη και της Νέας Δημοκρατίας.\nΚάπου εδώ εμπλέκεται και ο Παναθηναϊκός. Ο μεγαλομέτοχος του υπό… διάλυση συλλόγου έχει εγκαταλείψει τον Παναθηναϊκό όσον αφορά την χρηματοδότηση, διότι ασχολείται ακόμη με την ομάδα, την οποία κρατάει στην «εντατική», έχοντας δώσει έμφαση στα υπόλοιπα κομμάτια με τα οποία ασχολείται επιχειρηματικά (Survivor, αγορά καραβιών και άλλα) και στις πολιτικές του επιλογές. Πριν ακόμη αποφασίσει να αφήσει τον Παναθηναϊκό να «πεινάσει», με tweets και διάφορες ανακοινώσεις μετέτρεψε το «Τριφύλλι» σε γραφείο τύπου του κόμματος της Πειραιώς και όχι μόνο χάλασε τις φιλίες του για τα πολιτικά, αλλά άλλαξε εντελώς τον κύκλο του.\nΘυμάμαι χαρακτηριστικά την ατάκα της Βασιας Τριφύλλη πριν κάποια χρόνια σε μια πολιτική της διαμάχη με τον Αποστολο Γκλέτσο. Απευθυνόμενη προς τον γνωστό ηθοποιό και νυν δήμαρχο Στυλίδας, είχε πει πως «δεν χαλάνε οι φιλίες για τα πολιτικά, ρε μ@$#α». Αγαπητή Βάσια μου, μάλλον τότε που ορθώς είπες αυτή την ατάκα δεν είχες γνωρίσει τον Γιάννη Αλαφούζο. Ο «mr ΣΚΑΪ» από τις αγκαλιές και τα φιλιά το 2014 στον τελικό Κυπέλλου στο ΟΑΚΑ (ακόμη είχαμε συγκυβέρνηση ΝΔ-ΠΑΣΟΚ) με τον Ιβάν Σαββίδη, στην μεγάλη έχθρα του σήμερα, όπου έχουν αλλάξει τα μπόσικα. Τα συμφέροντα του Γιάννη Αλαφούζου βρίσκονται στην αξιωματική αντιπολίτευση κι ο άλλοτε εχθρός του, Βαγγέλης Μαρινακης, έγινε συνοδοιπόρος του στον αγώνα για την επιστροφή στην εξουσία.\n«Τα πάντα χαλάνε και φτιάχνουν για τα πολιτικά, ρε μ@$#α».


Aγροτικές επιδοτήσεις: Πότε θα καταβληθούν; – ΝΕΟΙ ΟΡΙΖΟΝΤΕΣ\nAγροτικές επιδοτήσεις: Πότε θα καταβληθούν;\n28 Ιουλίου 2020 10:59\n«Καμία πιθανότητα να δοθούν οι άμεσες ενισχύσεις πριν από τον Οκτώβριο για καθαρά τεχνικούς λόγους και όχι πολιτικούς δεν υπάρχει», ξεκαθάρισε μιλώντας στην εφημερίδα “Νέα Κρήτη” χθες ο πρώην πρόεδρος της Ένωσης Αγροτικών Συνεταιρισμών Ηρακλείου και επιστημονικός συνεργάτης του υπουργού Αγροτικής Ανάπτυξης και Τροφίμων Μάκη Βορίδη.\nΟ Ανδρέας Στρατάκης τόνισε κατηγορηματικά στην εφημερίδα μας χθες ότι ο υπουργός ήθελε και πραγματικά έκανε τις απαραίτητες προσπάθειες, να δρομολογήσει τις καταστάσεις ώστε η προκαταβολή της βασικής ενίσχυσης να δινόταν μέσα στο καλοκαίρι, αλλά «το ίδιο το σύστημα ΟΣΔΕ δεν είναι έτοιμο για μια τέτοια διαδικασία. Θα πρέπει ο κόσμος να γνωρίζει ότι σήμερα που μιλάμε γίνονται οι διασταυρωτικοί έλεγχοι των στοιχείων. Αν δε γίνουν αυτοί οι έλεγχοι, πώς θα ξέρουμε ποιοι είναι οι δικαιούχοι παραγωγοί για να πληρωθούν;».\nΩστόσο, ο Ανδρέας Στρατάκης ξεκαθαρίζει ότι σήμερα στην Αθήνα, όπου θα βρίσκεται, θα επιδιώξει να έχει αναλυτική συζήτηση για τα ζητήματα αυτά με τον ίδιο τον Μάκη Βορίδη. Μάλιστα, συνεδριάζει σήμερα και η διοίκηση στο “Γαία Επιχειρείν”, όπου, εκτός από το χρονοδιάγραμμα για την πληρωμή των επιδοτήσεων, θα συζητηθούν και άλλα θέματα που αφορούν στους παραγωγούς του νομού Ηρακλείου.\n«Οι λόγοι, πρέπει να ξεκαθαρίσουμε, δεν οφείλονται στον υπουργό. Είναι περισσότερο τεχνικής φύσεως. Έχουν να κάνουν με το ίδιο το σύστημα, το οποίο αυτή τη στιγμή είναι σε διαδικασία διασταυρώσεων, απολαθοποίησης και είναι σε εξέλιξη ό,τι χρειάζεται να γίνει μέχρι να οριστικοποιηθεί μια αίτηση. Τυχαίνει αύριο (σ.σ. σήμερα) να συνεδριάζει το Δ.Σ. του “Γαία Επιχειρείν” και επειδή είμαι μέλος του θα παραβρεθώ. Και ένα από τα θέματα τα οποία έχει στην ημερήσια διάταξη είναι το ΟΣΔΕ 2020. Πάντως, σας απαντώ και σας λέω ότι, από αυτά που εγώ γνωρίζω, οι επιδοτήσεις θα δοθούν τον μήνα Οκτώβριο.\nΟ υπουργός σίγουρα με την κατάσταση που επικρατεί θα ήταν σε πάρα πολύ ευχάριστη θέση να δρομολογήσει τις διαδικασίες νωρίτερα, αλλά δεν είναι κάτι που μπορεί να γίνει», είπε κατηγορηματικά προς την εφημερίδα μας ο πρώην πρόεδρος της ΕΑΣΗ και σήμερα επιστημονικός συνεργάτης του υπουργού Αγροτικής Ανάπτυξης και Τροφίμων.\n«Χρονικά δεν μπορεί να γίνει. Τώρα, σε ό,τι αφορά το ποσοστό της προκαταβολής που θα δοθεί μετά τις 16 Οκτωβρίου δεν μπορώ να πω σε τι ύψος θα φτάσει. Και δεν αποκλείεται να είναι και πάνω από το 70% της βασικής ενίσχυσης. Είναι κάτι πάντως που δεν έχει αποφασιστεί και θα το δούμε. Σημασία έχει να ολοκληρωθούν οι διαδικασίες και να φανεί ποιοι είναι οι δικαιούχοι», ξεκαθάρισε στην εφημερίδα μας ο Ανδρέας Στρατάκης.\nΧιλιάδες οι νεοεισερχόμενοι δικαιούχοι\nΣτο σημείο αυτό, ο κ. Στρατάκης αποκαλύπτει προς την εφημερίδα μας ότι φέτος, για πρώτη φορά μετά από χρόνια, οι νεοεισερχόμενοι ως δικαιούχοι παραγωγοί της χώρας θα είναι χιλιάδες και κατά πολύ αυξημένοι σε σχέση με πέρυσι. Πρόκειται για νέους δικαιούχους, οι οποίοι θα λάβουν ενισχύσεις από το λεγόμενο Εθνικό Απόθεμα.\n«Αυτό γίνεται για πρώτη φορά απ’ ό,τι δείχνουν όλα τα στοιχεία. Στο μεταξύ, θα είναι φέτος η τελευταία χρονιά που εφαρμόζεται η παρούσα προγραμματική περίοδος. Δεν έχει ακόμα αποφασιστεί η νέα προγραμματική περίοδος. Επομένως, ό,τι ίσχυε κάθε χρόνο το ίδιο θα ισχύσει και φέτος, με όλες τις περικοπές δυστυχώς που ισχύουν για τους αμπελοκαλλιεργητές και τους ελαιοκαλλιεργητές».\nΕξάλλου, ο πρώην πρόεδρος της ΕΑΣΗ μας είπε ότι «η Κάρτα του Αγρότη από την Τράπεζα Πειραιώς έχει ωφελήσει πάρα πολλούς. Αρκετές χιλιάδες πραγματικούς παραγωγούς, που ή έχουν εισπράξει το σύνολο των χρημάτων που δικαιούνται ή έχουν εισπράξει μέρος των χρημάτων, σύμφωνα με τις ανάγκες των χρημάτων που έχει ο καθένας. Θεωρώ, δηλαδή, ότι ένας πραγματικός καλλιεργητής αγρότης τα χρήματα της ενιαίας ενίσχυσης τα έχει ήδη τραβήξει για καλλιεργητικές του ανάγκες».\nΚαταλήγοντας, ο κ. Στρατάκης είπε πως είναι θέμα ημερών να δοθεί και το υπόλοιπο 35% των αποζημιώσεων από τον ΕΛΓΑ, ενώ έχουν “πέσει” και οι υπογραφές της Κομισιόν και πάρα πολύ σύντομα θα δοθούν και τα 4 ευρώ ανά κεφάλι αιγοπροβάτου στους κτηνοτρόφους που τα δικαιούνται, έχοντας πληγεί από την κρίση του κορωνοϊού.\nΚίσαμος: Εκλογές στον Πολιτιστικό & Εξωραϊστικό Σύλλογο Κουκουναράς «Η Πηγάδα»\nΚίσαμος: Εκλογές στον Πολιτιστικός Σύλλογος Περβολίων\nΕορτολόγιο: Σήμερα, 7 Αυγούστου, γιορτάζουν…\nΒορίδης: Στις αρχές Αυγούστου οι πληρωμές του 35%\n«Κακά μαντάτα» για τους αγρότες φέρνει η νέα ΚΑΠ\n7 Αυγούστου 2020 08:10\n7 Αυγούστου 2020 08:06\n7 Αυγούστου 2020 07:41\nΑποκλεισμός για τον Ολυμπιακό: Ήττα 1-0 από τη Γουλβς\n7 Αυγούστου 2020 00:03\nΤα Ζώδια της Παρασκευής 7 Αυγούστου 2020\n6 Αυγούστου 2020 22:39\nΚρήτη: 8χρονος έπεσε από το ποδήλατο και τραυματίστηκε\n6 Αυγούστου 2020 22:35\nΚίσαμος: Κοσμοπλημμύρα στο Λαφονήσι ακόμη και το καλοκαίρι του… κορωνοϊού (ΦΩΤΟΓΡΑΦΙΕΣ)\n6 Αυγούστου 2020 22:31\nKρήτη: Μεγάλη επιχείρηση για τον 19χρονο\n6 Αυγούστου 2020 22:26\n6 Αυγούστου 2020 22:24\nΚλήρωση Τζόκερ 6/8/2020: Αυτοί είναι οι τυχεροί αριθμοί για τις 600.000 ευρώ\n6 Αυγούστου 2020 22:18


Καιρός: Αυξημένες θερμοκρασίες, καταιγίδες και αφρικανική σκόνη | Female-G\nFemale-G > News > Καιρός: Αυξημένες θερμοκρασίες, καταιγίδες και αφρικανική σκόνη\nΗ ΕΜΥ προβλέπει τοπικούς όμβρους και μεμονωμένες καταιγίδες θα εκδηλωθούν από το μεσημέρι στα βορειοανατολικά. Στην υπόλοιπη χώρα ο καιρός θα είναι γενικά αίθριος. Οι συγκεντρώσεις αφρικανικής σκόνης στην ατμόσφαιρα θα είναι αυξημένες στα ανατολικά και μέχρι το βράδυ θα περιοριστούν στα νοτιοανατολικά. Βαθμιαία από τα δυτικά θα επικρατήσουν βόρειοι άνεμοι που από το βράδυ στο βόρειο Αιγαίο και το βόρειο Ιόνιο, θα ενισχυθούν τοπικά στα 6 με 7 μποφόρ.\nPrevΠέντε καταγγελίες εις βάρος του 22χρονου επιδειξία\nΕΜΑ: Τι λέει για τα εμβόλια Pfizer και Moderna και τις περιπτώσεις θρομβοεμβολώνNext


Γενική Απεργία την Πέμπτη στην Πρέβεζα – Συγκεντρώσεις σωματείων έχουν προγραμματιστεί σε τρία σημεία στην πόλη\nΓενική Απεργία έχουν κηρύξει την Πέμπτη 10 Ιουνίου 2021 ΓΣΕΕ-ΑΔΕΔΥ με στόχο να “κατεβάσει-ρολά” όλη η χώρα, αντιδρώντας στο νομοσχέδιο-έκτρωμα -όπως το χαρακτηρίζουν- για τα εργασιακά, το οποίο “χτυπάει” κατοχυρωμένα εργασιακά δικαιώματα όπως το 8ωρο στην εργασία, τις συλλογικές συμβάσεις και τη συνδικαλιστική δράση.\nΣτην Πρέβεζα έχουν προγραμματιστεί συγκεντρώσεις διαμαρτυρίας σε τρία σημεία. Το Εργατικό Κέντρο Πρέβεζας έχει απευθύνει κάλεσμα για συγκέντρωση των απεργών μπροστά κτίριο του Εργατικού Κέντρου στην παραλία της πόλης στις 10.30 το πρωί.\nΚάλεσμα για συγκέντρωση στα παλαιά ΚΤΕΛ (10.30μ.μ.) έχουν απευθύνει με ανακοινώσεις τους το Νομαρχιακό Τμήμα της ΑΔΕΔΥ, η ΕΛΜΕ Πρέβεζας, ο Σύλλογος Εργαζομένων στους ΟΤΑ Α' Βαθμού Δήμων Ν. Πρέβεζας, το Σωματείο Οικοδόμων Ν. Πρέβεζας, το Σωματείο Συνταξιούχων ΙΚΑ Ν. Πρέβεζας, το Σωματείο Ιδιωτικών Υπαλλήλων Ν. Πρέβεζας, φορείς και επιτροπές αγώνα.\nΚάλεσμα συγκέντρωσης στον ΟΤΕ (10μ.μ.) έχουν απευθύνει η Συνέλευση Συντονισμού Εργαζομένων-Ανέργων, η Αριστερή Παρέμβαση, η Ανυπότακτη Κίνηση για τα χωριά και την πόλη της Πρέβεζας και διάφορες συλλογικότητες.\nΠερισσότερα σε αυτή την κατηγορία: « 4ωρη ΣΤΑΣΗ ΕΡΓΑΣΙΑΣ των εργαζομένων στα ΜΜΕ την Τετάρτη 16 Ιουνίου - Απορρίπτουμε αδιαπραγμάτευτα το αντεργατικό νομοσχέδιο Νομαρχιακό Τμήμα ΑΔΕΔΥ Πρέβεζας: “Συρρικνώνονται και διαλύονται υπηρεσίες της Αποκεντρωμένης” - Καταλογίζει σοβαρές ευθύνες στον Συντονιστή »


Νέα βελτιωμένη πρόταση τιυ ΠΑΟΚ για Ντεϊόλα\nΕπιμένει για την μεταγραφή του Αλεσάντρο Ντεϊόλα ο ΠΑΟΚ και απόδειξη είναι η βελτιωμένη πρόταση που έκανε στην Κάλιαρι και αποκαλύπτει σήμερα η «Μ».\nΟ Δικέφαλος προ ημερών, όπως είχε αποκαλύψει με δηλώσεις του στο Metropolis 95,5 ο πρόεδρος της Κάλιαρι, Τομάσο Τζιουλίνι, είχε προσφέρει 1,5 εκατ. ευρώ για την απόκτηση των δικαιωμάτων του 25χρονου Ιταλού μέσου και η απάντηση που είχε πάρει από τον Ιταλό παράγοντα , ήταν «4 εκατ, ευρώ συν μπόνους». Μάλιστα, ο Ιταλός παράγοντας είχε εκτιμήσει ότι αυτό το ντιλ δεν μπορεί να γίνει, ωστόσο, ήταν σαφές ότι επρόκειτο για κίνηση τακτικής που συνηθίζεται στις διαπραγματεύσεις.\nΑποδείχθηκε λίγες μέρες μετά, όπως φαίνεται και από την αποκάλυψη που κάνει σήμερα η «Μ». Ο ΠΑΟΚ, λοιπόν επανήλθε με δεύτερη, βελτιωμένη πρόταση, ανεβάζοντας κατά 25% την προσφορά του. Από το 1.5 εκατομμύριο ευρώ πήγε στα 2, δείχνοντας πόσο θέλει να αποκτήσει τον ύψους 1.90μ. χαφ που συγκεντρώνει και την θετική εισήγηση του Ραζβάν Λουτσέσκου.\nΗ δεύτερη πρόταση που αποκαλύπτει η «Μ» επιβεβαιώνει τον εντατικό χαρακτήρα των διαπραγματεύσεων που αναμένεται να συνεχιστούν και σήμερα και δεν αποκλείεται να υπάρχουν και εξελίξεις.\nΚεντρικό πρόσωπο στις συζητήσεις είναι ο φημισμένος ατζέντης Μίνο Ραϊόλα που εκπροσωπεί τον Ντεϊόλα (και τον Ελ Καντουρί). Εχοντας τεράστια πείρα από μεγάλα ντιλ που έχε κάνει με σπουδαίους παίκτες όπως ο Ζλάταν Ιμπραΐμοβιτς, είναι εκείνος που μπορεί να γείρει καταλυτικά την πλάστιγγα υπέρ του ΠΑΟΚ. Ας μην ξεχνάμε ότι αυτή την περίοδο υπάρχει σε εξέλιξη και συζήτηση για ανανέωση του συμβολαίου του Ντεϊόλα με την Κάλιαρι. Ο πρόεδρος της ιταλικής ομάδας, Τομάσο Τζιουλίνι διατείνεται ότι ο σύλλογος της Σαρδηνίας έχει δικαίωμα να ανανεώσει μονομερώς το συμβόλαιο γιοα έναν ακόμη χρόνο, ξέρει ωστόσο, ότι αν δεν είναι ικανοποιημένος οικονομικά ο παίκτης η συνεργασία δεν μπορεί να προχωρήσει, γι’ αυτό και του έκανε πρόταση ανανέωσης. Ο Ραϊόλα την έχει απορρίψει και είναι σαφές ότι με τους χειρισμούς του μπορεί να προωθήσει το σενάριο της πώλησης.


Τετάρτη, 10 Μαρτίου 2021 12:12\nΑρχική » ΘΑΥΜΑΤΑ » Η εμφάνιση της Παναγίας στον Άγιο Ανδρέα τον διά Χριστόν σαλό\nΓιατί η ντροπή είναι αρετή;Όταν έλθει ο Χριστός στην καρδιά, η ζωή αλλάζει\nΤον Άγιο Νεκτάριο, ο οποίος τα έτη 1892 -1893 διακόνησε τον Άμβωνα τόσο του Ιερού Μητροπολιτικού Ναού, όσο και των Εκκλησιών της πόλεως Λαμίας, του Ναού της Παναγίας Δεσποίνης, όπου και διέμενε πλησίον, του Αγίου Νικολάου και των Αγίων Θεοδώρων, στην οδό Εκκλησιών, καθώς και της ορεινής Φθιώτιδος τίμησε και φέτος η Ιερά Μητρόπολη Φθιώτιδος.\nΟ Άγιος Απόστολος Φίλιππος- Εορτολόγιο ποιοι γιορτάζουν σήμερα\nΚυριακή 14 Νοεμβρίου η Αγία μας Εκκλησία τιμά τη μνήμη του Αγίου Αποστόλου Φιλίππου. Ο Άγιος ήταν ένας από τους 12 μαθητές του Κυρίου. Καταγόταν από τη Βηθσαϊδά της Γαλιλαίας, απ’ όπου και ο Ανδρέας με τον Πέτρο. Τον κάλεσε μαθητή Του ο ίδιος ο Κύριος, και κατόπιν ο Φίλιππος έφερε στον Κύριο το Ναθαναήλ. Η παράδοση αναφέρει ότι ο Φίλιππος κήρυξε το Ευαγγέλιο στους Πάρθους και πέθανε μαρτυρικά στην Ιεράπολη της Συρίας.\nΤί θέλει να μας διδάξει το γεγονός που μας λέει το σημερινό Ευαγγέλιο – η ανάσταση του γιου μιας χήρας ; Πρώτο και κύριο μάλιστα να θαυμάσουμε τη δύναμη και την εξουσία του Κυρίου, ο οποίος μπορεί να ανασταίνει νεκρούς, επειδή είναι ο Κύριος της ζωής και του θανάτου.


OEM.gr - Αρχίζει η καταχώρηση ονομάτων στο πορνογραφικό domain .xxx\nΑρχίζει η καταχώρηση ονομάτων στο πορνογραφικό domain .xxx\nΕταιρείες και celebrities έχουν την ευκαιρία να προστατέψουν τα ονόματά τους, λίγο πριν το «λανσάρισμα» του πορνογραφικού domain, .xxx.\nΗ δυνατότητα απαγόρευσης της χρήσης των ονομάτων τους στο επερχόμενο πορνογραφικό domain,. xxx, δίνεται σε εταιρείες και celebrities, λίγους μήνες πριν το ξεκίνημα της λειτουργίας του, τον επόμενο χρόνο. Επίσης, υπάρχοντες ιστοσελίδες περιεχομένου για ενηλίκους μπορούν να υποβάλουν αιτήσεις για «κράτηση» θέσης στο domain.\nΗ ICM Registry, που επιβλέπει το ξεκίνημα της λειτουργίας του domain, ανακοίνωσε πως με αυτό τον τρόπο ελπίζει να γίνει δυνατή μία «υπεύθυνη προσέγγιση στο περιεχόμενο για ενηλίκους». Οι ενδιαφερόμενοι έχουν 50 ημέρες για να υποβάλουν τις αιτήσεις τους. Στην άλλη πλευρά, εταιρείες και άτομα που δεν επιθυμούν τα ονόματά τους να συσχετιστούν με πορνογραφικές ιστοσελίδες έχουν τη δυνατότητα να πληρώσουν ένα ποσό μεταξύ 150 και 300 δολαρίων για να «αποκλειστούν».\nΓια παράδειγμα, η Βρετανίδα πορνοστάρ Teresa May ενδεχομένως να επιθυμεί να κατοχυρώσει «θέση» στο domain, τη στιγμή που η Βρετανίδα πολιτικός Theresa May πιθανόν να θέλει να αποκλειστεί η χρήση του δικού της ονόματος.\nΠεριπτώσεις ταύτισης ονομάτων θα εξετάζονται μέσω ειδικών διαδικασιών. Δεν είναι υποχρεωτικό για καμία εταιρεία να εισέλθει στο domain, ωστόσο αυτές που θα το κάνουν, σύμφωνα με τον διευθύνοντα σύμβουλο της ICM, Στούαρτ Λόλεϊ, θα κερδίσουν σημαντικά οφέλη. Το νέο domain, επίσης, θα βοηθήσει τόσο αυτούς που θέλουν να βρουν πορνογραφικό περιεχόμενο όσο και αυτούς που επιθυμούν να το αποφύγουν.\nΩστόσο, ο Τζέρι Μπαρνέτ, πρόεδρος της Adult Industry Trade Association, προειδοποίησε πως ακτιβιστές κατά της πορνογραφίας ίσως να αυξήσουν τις προσπάθειές τους για το μπλοκάρισμα του online περιεχομένου για ενηλίκους. «Από πλευράς ελευθερίας λόγου και βιομηχανίας, φοβάμαι πως υπέρμαχοι της λογοκρισίας και 'ηθικής' θα το χρησιμοποιούσαν για να καθιερώσουν κάποιο είδος λογοκρισίας. Αλλά από επιχειρηματικής πλευράς είναι καλό, καθώς είναι διαθέσιμα νέα ονόματα» είπε χαρακτηριστικά.\nΗ ICM Registry διαβεβαιώνει ότι θα γίνονται καθημερινοί έλεγχοι για τον εντοπισμό κακόβουλου λογισμικού, κάτι που θα καταστήσει τις ιστοσελίδες του. xxx ασφαλέστερες από αντίστοιχες ιστοσελίδες εκτός του domain. Επίσης, θα υπάρχει επίβλεψη από την International Foundation for Online Responsibility και ειδικές ρυθμίσεις για να υπάρχει η δυνατότητα (π.χ σε γονείς) μπλοκαρίσματος της πρόσβασης σε συγκεκριμένες σελίδες.


Σταθερότητα και επενδύσεις ζητούν οι μεταλλουργικές\nΤην άμεση αποκατάσταση του κλίματος ομαλότητας στην οικονομία και την ταχεία προώθηση επενδύσεων στην οικονομία ζητούν οι παράγοντες του μεταλλουργικού κλάδου. Τι δηλώνουν στελέχη έξι εισηγμένων εταιρειών.\nΔημοσιεύθηκε: 3 Ιουλίου 2015 - 09:13\nΤην ανάγκη για άμεση αποκατάσταση της ομαλότητας στην οικονομική δραστηριότητα και την τάχιστη προώθηση των σχεδιαζόμενων επενδύσεων από δημόσιο και ιδιωτικό τομέα, επισημαίνουν στο Euro2day.gr παράγοντες του μεταλλουργικού κλάδου.\n«Αναμφίβολα θα πρέπει να ανοίξουν άμεσα οι τράπεζες και η οικονομία να επανέλθει σε φάση κανονικότητας. Παράλληλα όμως, κυβέρνηση και λοιπές αρχές θα πρέπει να επιταχύνουν τις διαδικασίες προκειμένου να υλοποιηθούν σημαντικά επενδυτικά έργα που έχουν παγώσει λόγω της γραφειοκρατίας, ή/και της απροθυμίας κάποιων αρχών να προχωρήσουν».\nΑυτά δήλωσε στο Euro2day.gr υψηλόβαθμο στέλεχος εισηγμένης εταιρείας του μεταλλουργικού κλάδου, προσθέτοντας πως «η εγχώρια ζήτηση έχει υποχωρήσει σε τόσο χαμηλά επίπεδα, έτσι ώστε η προώθηση των επενδύσεων που εκκρεμούν θα μπορούσε να βελτιώσει τα πράγματα που σήμερα βρίσκονται σε απελπιστική κατάσταση».\nΓενικότερα, ο μεταλλουργικός κλάδος επλήγη σε μεγάλο βαθμό τόσο από τη βύθιση της οικοδομικής δραστηριότητας, όσο και από το ακριβό κόστος χρήματος, ο συνδυασμός των οποίων έχει οδηγήσει πολλές επιχειρήσεις σε δυσχερέστατη θέση.\nΣύμφωνα με κύκλους της αγοράς, πολλές επιχειρήσεις έχουν αναγκαστεί να χάσουν μερίδια αγοράς λόγω της ελλιπούς ρευστότητας που παρουσιάζουν, ενώ άλλες απορρίπτουν πελάτες σε μια προσπάθεια να αποφύγουν κύμα επισφαλειών. Το μόνο βέβαιο είναι πως οι πλείστες εταιρείες κάνουν χρήση μικρού μόνο μέρους της συνολικής τους παραγωγικής δυναμικότητας.\nΤα έργα του ΕΣΠΑ, οι τέσσερις μεγάλοι αυτοχρηματοδοτούμενοι οδικοί άξονες, αλλά και μια σειρά άλλων επενδύσεων που δρομολογούνταν (π.χ. Ελληνικό) είχαν δημιουργήσει προσδοκίες για την είσοδο της ζήτησης σε έναν ανοδικό κύκλο που θα διαρκούσε αρκετά χρόνια.\nΤα πράγματα ωστόσο, σήμερα είναι πολύ διαφορετικά, με τις εταιρείες να έχουν εξαντλήσει σε μεγάλο βαθμό το αμυντικό τους οπλοστάσιο, τα έργα του ΕΣΠΑ να έχουν βαλτώσει από την αρχή του έτους, τις άλλες επενδύσεις να κωλυσιεργούν και πάνω σ' όλα αυτά, ήρθε αυτή την εβδομάδα και το κλείσιμο των τραπεζών...\nΤι δηλώνουν οι εισηγμένες εταιρείες\nΟ κ. Αθανάσιος Καλπίνης, διευθύνων σύμβουλος της εταιρείας εμπορίας ειδών σιδήρου-χάλυβα Έλαστρον, σημειώνει πως φέτος η αγορά υποχωρεί κατά 4%-5%, όταν η ζήτηση έχει πέσει κατά 70% σε σχέση με το 2008. Η αντίδραση της εταιρείας είναι η διεύρυνση των μεριδίων αγοράς της και η έμφαση στις εξαγωγές, ενώ προκειμένου να περιορίσει τις συνέπειες ενός ενδεχόμενου Grexit, έχει προχωρήσει σε αγορές μεγαλύτερων ποσοτήτων χάλυβα από αυτές που χρειάζεται, καθώς ο σίδηρος αποτιμάται σε διεθνείς τιμές και δεν συνδέεται με το τοπικό νόμισμα κάθε χώρας.\nΜένουμε στον ίδιο κλάδο και πάμε στον κ. Παναγιώτη Μπήτρο, πρόεδρο του ομώνυμου εισηγμένου ομίλου, σύμφωνα με τον οποίον τα έργα του ΕΣΠΑ που έχουν βαλτώσει εξ' αιτίας της έλλειψης ρευστότητας και η ανυπαρξία ιδιωτικών επενδύσεων λόγω της αβεβαιότητας έχουν επαναφέρει την οικονομία σε ύφεση. Συμπληρώνει ωστόσο πως όλα αυτά θα μπορούσαν να αναστραφούν σταδιακά και να επανεκκινήσει η ελληνική οικονομία σε περίπτωση συμφωνίας της Ελλάδας με τους Ευρωπαίους εταίρους της.\nΕπίσης, λίγο πριν την επιβολή κεφαλαιακών ελέγχων και το κλείσιμο των τραπεζών, η κα Ελένη Κορδέλλου είχε δηλώσει πως στο βαθμό που θα υπάρξει συμφωνία με τους Ευρωπαίους και σταθεροποιηθεί η ελληνική οικονομία, τότε θα αρχίσουν να υλοποιούνται πολλά από τα έργα που ήταν προγραμματισμένα να γίνουν, αλλά δεν έχουν ξεκινήσει μέχρι σήμερα.\nΗ εταιρεία μεταλλικών κατασκευών MEVACO έχει ανεβάσει σημαντικά τις πωλήσεις της το πρώτο μισό του 2015 λόγω των εργασιών που έχει αναλάβει για λογαριασμό εξαγωγικών εταιρειών. Σύμφωνα με τον πρόεδρο της εταιρείας κ. Δημήτρη Κωστόπουλο, «η MEVACO έχει ήδη αποκτήσει τις κατάλληλες εγκαταστάσεις, τον απαιτούμενο εξοπλισμό και την απαραίτητη τεχνογνωσία προκειμένου να σημειώνει πολύ μεγαλύτερα επίπεδα πωλήσεων από τα τρέχοντα. Ωστόσο, το κατά πόσο θα μπορέσουμε να αναπτυχθούμε θα εξαρτηθεί και από τις εξελίξεις στο οικονομικό περιβάλλον της χώρας, καθώς θα πρέπει να αποφευχθεί η ρήξη με τους Ευρωπαίους εταίρους και να υποχωρήσει η έντονη αβεβαιότητα που επικρατεί».\nΟ πρόεδρος και διευθύνων σύμβουλος της Γενικής Εμπορίου & Βιομηχανίας (εμπορία ειδών υδραυλικού εξοπλισμού, κυρίως είδη χάλυβα) κ. Γεώργιος Κρεμμύδας δηλώνει πως «αν λυθεί το πολιτικό πρόβλημα, η εταιρεία έχει τη δυναμική, την υποδομή, την γκάμα των προϊόντων και κυρίως τα στελέχη έτσι ώστε ακόμη και να πολλαπλασιάσει στο μέλλον το ύψος των πωλήσεών της. Βρισκόμαστε πλέον στο επίπεδο των Ευρωπαίων ανταγωνιστών μας, αν και το περιβάλλον για τις ελληνικές επιχειρήσεις είναι πολύ δυσμενέστερο».


Ποια είναι η τελευταία ταινία που είδατε; • Η μεγαλύτερη μαθητική κοινότητα • iSchool\nΤο e-steki είναι μια από τις μεγαλύτερες ελληνικές διαδικτυακές κοινότητες με 80,345 εγγεγραμμένα μέλη και 3,093,863 μηνύματα σε 96,226 θέματα. Αυτή τη στιγμή μαζί με εσάς απολαμβάνουν το e-steki άλλα 467 άτομα.\nΤελευταία (154) »\nO Valandil Just dreaming.. έγραψε στις 15:24, 10-01-08:\nΤην είδατε στο σινεμά ή στο σπίτι;\nH Jenny έγραψε στις 15:26, 10-01-08:\nΠέρισυ τους "300" (δεν είμαι και πολύ φαν της μεγάλης οθόνης βλέπετε )\nH Μαρίνα αυτή τη στιγμή δεν είναι συνδεδεμένη. Είναι Φοιτητής . Έχει γράψει 319 μηνύματα.\nH piou* bliax έγραψε στις 17:09, 10-01-08:\nAmerican History X χθες στις 5 το πρωί. Σπίτι. Απιστευτη ταινια.\nH X-FILER Όνειρο γλυκό & ξένο και παντοτινά χαμένο έγραψε στις 17:54, 10-01-08:\nειδα το σαββατο ,ετα που ειχαμε τελειωσει τα σχολεια το αστερι του βορρα.πολυ καλο\nO qwertyuiop http://brizolaki.blogspot.com/ έγραψε στις 18:41, 10-01-08:\nΕγώ την Παρασκευή το πρωί, πήγα με τους γονείς μου να δούμε το "Πρώτη φορά νονός".\nΜόνοι μας ήμασταν στην αίθουσα\nO miv έγραψε στις 18:47, 10-01-08:\nΕγω προπερσι το καλοκαιρι ειχα παει πρωι με ενα φιλο μου και νομιζαμε οτι ειμασταν μονοι μας....οπως και ενα ζευγαρακι που χαμουρευοτανε χοντρα και αγρια 6 σειρες πιο πισω...\nΟπως καταλαβαινετε, μονοι μας στην αιθουσα, ειχαμε ανεβασει τα χερουλια και ειχαμε ξαπλωσει, σχεδον, βλεποντας την ταινια...οποτε το ζευγαρακι νομιζε οτι ηταν...alone...\nH Semina έγραψε στις 18:27, 12-01-08:\n...ενα ζευγαρακι που χαμουρευοτανε χοντρα και αγρια...\nΌταν λες ''χοντρά και άγρια'', τι ακριβώς εννοείς??:what:\nΗ τελευταία ταινία που είδα ήταν το ''Πέρα από τα σύνορα'', με την Αngelina Jolie. Σε ψιλοταρακουνάει...\nO mostel έγραψε στις 18:29, 12-01-08:\nΑρχική Δημοσίευση από Semina\nΤη Babel εννοείς;\nH X-FILER Όνειρο γλυκό & ξένο και παντοτινά χαμένο έγραψε στις 19:44, 12-01-08:\nειδα σε dvd το alex and emma.πολυ ωραιο!!!!εστω κι αν εχω ψιλομπουχησει με τις χαζοκομεντι που παιρνει τελευταια συνεχεια η μανα μου\nO miv έγραψε στις 23:56, 12-01-08:\nΟταν λεω χοντρα και αγρια εννοω οτι ξεσκιζοντουσαν κανονικα...\nΣημερα πηγα σινεμα, αλλα δεν ξερω πως το λεγανε το εργο. Ηταν ωραιο παντως.\nH piou* bliax έγραψε στις 01:59, 13-01-08:\nεσύ αυτούς κοίταζες παλιοηδονοβλεψία? ταινία δεν πήγες να δείς? τσκ τσκ.. :nono:\nόσο για την ταινία που είδες σημερα, λέω να την νοικιάσω. ήσουν κατατοπιστικότατος\nO miv έγραψε στις 02:15, 13-01-08:\nΤους ακουγα βρε!!!! Δεν χρειαζοτανε να τους δω!!!\nΟσο για το δευτερο, ασχολιαστο!\nH piou* bliax έγραψε στις 02:26, 13-01-08:\nε άστα παιδιά να χαρούν τον έρωτα τους\nεγώ είδα χτες (παρέλειψα να το πω ) για 38η φορά το The Wall.\nντάξει, είναι η αγαπημένη μου ταινία..θα σας κάνει να σκέφτεστε για μέρες..αυτό πιστεύω τουλάχιστον. δείτε το.-\nH Krou έγραψε στις 12:08, 13-01-08:\nΔε γυρισες ουτε μια φορα να τους κοιταξεις δηλαδη;;; τσκ τσκ :nono:\nΣτο τελος της ταινιας σας ειδαν;\nH piou* bliax έγραψε στις 14:28, 13-01-08:\nμην ακουσεις για χαμουρεματα εσυ, κατευθειαν να ρωτησεις\nελα ελα τελος τα οφ τοπικ\nO qwertyuiop http://brizolaki.blogspot.com/ έγραψε στις 14:31, 13-01-08:\nΕπίσης θα σας συνιστούσα , αν θέλετε ταινία που να βγάζει αγνό γέλιο, με σωστό χιούμορ, δείτε την ταινία "Πρώτη φορά νονός"\nΧρειάζονται βέβαια στοιχειώδεις γνώσεις της Κρητικής διαλέκτου.\nH Krou έγραψε στις 14:48, 13-01-08:\nτι θα πει σωστο χιουμορ;\nτο Mr.Bean's Holiday είχε παρα πολυ γελιο παντως\nO miv έγραψε στις 15:50, 13-01-08:\nΕγω αυτο που ειδα χτες θελει γνωση της Αμερικανικης Ιστοριας παντως, αλλιως δεν παιρνεις χαμπαρι. Το διαπιστωσα απο ενα τσουρμο βλαμμενα δωδεκαδεκατριαχρονα μεσα στην αιθουσα 7 του ster που ηταν λες κι ειχαν φαει γλυστριδα. Σηκωνοντουσαν, τρεχανε, γελαγανε, φωναζανε....Μεχρι που ενας ανθρωπος, ν'αγιασει το στομα του, σηκωνεται πανω και τους κανει "Θα σκασετε ρε μαλακισμενα επιτελους????"\nΗθελα να ξερα, τι ηρθαν να δουνε τη συγκεκριμενη ταινια....Αφου διπλα επαιζε το Ρατατουη!\nH Semina έγραψε στις 18:08, 13-01-08:\n....Αφου διπλα επαιζε το Ρατατουη!\nΟ Βαγγέλης αυτή τη στιγμή δεν είναι συνδεδεμένος Είναι 26 ετών , Μεταπτυχιακός φοιτητής του τμήματος Ιατρικής (ΑΠΘ/Θεσσαλονίκη) και μας γράφει απο Μεγίστη (Καστελόριζο). Έχει γράψει 288 μηνύματα.\nO bobiras11 I know έγραψε στις 18:11, 13-01-08:\nΠολύ καλό γέλιο χωρίς καραγκιοζιλίκια έχει το National Security με τον θεό το Martinάκο.\nΕμφάνιση περισσότερων μηνυμάτων του χρήστη bobiras11\nO qwertyuiop http://brizolaki.blogspot.com/ έγραψε στις 18:15, 13-01-08:\nΣωστό εννοώ το χιούμορ που δεν είναι ηλίθιο (mr. bean) ή διεστραμμένο (scary movie)\nO miv έγραψε στις 18:44, 13-01-08:\nΤο scary movie ειναι απο τις καλυτερες ταινιες που εχω δει!!!!!!!!!\nΑπλα ειναι black humor, ωρες-ωρες, οχι διεστραμμενο! Αυτα οταν μεγαλωσεις θα σου αρεσουνε!\nΟ Ωρίωνας αυτή τη στιγμή δεν είναι συνδεδεμένος Είναι 24 ετών , Μαθητής Γ' λυκείου και μας γράφει απο Άγιος Δημήτριος (Αττική). Έχει γράψει 185 μηνύματα.\nO Ωρίωνας έγραψε στις 19:09, 13-01-08:\nΤο χιούμορ του Mr Bean δεν είναι καθόλου ηλίθιο. Είναι κλασσικό αγγλικό χιούμορ.\nΗ τελευταία ταινία που είδα ήταν το "Ελ Γκρέκο" φανταστική ταινιά και τα αγγλικά της Ματσούκα τα σπάνε\nΕμφάνιση περισσότερων μηνυμάτων του χρήστη Ωρίωνας\nH Krou έγραψε στις 19:12, 13-01-08:\nΤο scary movie μου φαινεται καπως ηλιθιο, μονο μικρη γελουσα και αν με τετοια το Life of Brian απο Monty Python ηταν απλως απιστευτο. και το Holy Grail που ηταν τελειως καμμενο, ειχε καποιες σκηνες που εκλαιγα απ'τα γελια ομως.\nΜια αλλη ταινια που ειχα ξεκαρδιστει ηταν το Hollywood Ending του Woody Allen\nO miv έγραψε στις 19:14, 13-01-08:\nΑρχική Δημοσίευση από Ωρίωνας\nΕνταξει, εννοειται οτι εχει βεβαια και μια δοση τεχνητης βλακειας περα απο αγγλικο χιουμορ!\nH petalouda αυτή τη στιγμή δεν είναι συνδεδεμένη. Είναι 25 ετών , Μαθητής Γ' λυκείου και μας γράφει απο Πάτρα (Αχαΐα). Έχει γράψει 4 μηνύματα.\nH petalouda έγραψε στις 20:52, 13-01-08:\nΕίδα πριν δύο εβδομάδες το resident evil 3, και πραγματικά μου φάνηκε φοβερό!Αν και ήταν λίγο τρομακτικό,ως θρίλερ που είναι...! :s Γενικά πολυ καλό παιδιά! Τώρα τελευταία όλες οι ταινίες εχουν ως κύριο θέμα την καταστροφή του πλανήτη... :!:\nΕμφάνιση περισσότερων μηνυμάτων του χρήστη petalouda\nO qwertyuiop http://brizolaki.blogspot.com/ έγραψε στις 21:03, 13-01-08:\nΌντως... μιλάει σαν μαφιόζος στη σικελία\nO Valandil Just dreaming.. έγραψε στις 21:05, 13-01-08:\nΓιατί,ποιος Έλληνας ηθοποιός μιλάει σωστά αγγλικά στις ταινίες;\nΗ Ματσούκα έχει άλλα χαρίσματα,την συγχωρούμε :p\nO qwertyuiop http://brizolaki.blogspot.com/ έγραψε στις 21:32, 13-01-08:\nΜείναμε στη Ματσούκα όμως, γιατί τα μιλούσε πιο χάλια απ' όλους τους Έλληνες ηθοποιούς.\nΕ, καλά αν αρχίζαμε συζήτηση για τα χαρίσματα της καθεμιάς, θα μας έπαιρνε χρόνια.\nO miv έγραψε στις 21:33, 13-01-08:\nΕλατε μωρε παιδια που το προβλημα σας ειναι αν τα μιλανε σωστα...Μονοι σας το ειπατε...Ελληνες ειναι, δεν ειναι Αγγλοι για να μιλανε τελεια. Ηρεμηστε...Λες και υπαρχει εστω ενας μη Ελληνας εκτος Ελλαδος που να μιλαει τα Ελληνικα οπως εσεις κι εγω...\nΟ Μιχάλης αυτή τη στιγμή δεν είναι συνδεδεμένος Είναι 25 ετών και Φοιτητής . Έχει γράψει 1,082 μηνύματα.\nO michael92 έγραψε στις 02:06, 15-01-08:\nΕμ τι άλλο θα έβλεπες την καταγωγή σου...\nΕγώ είδα χτες το I am legend, πολύ καλή ταινία.\nΟ Teo αυτή τη στιγμή δεν είναι συνδεδεμένος Είναι 27 ετών και Μαθητής Γ' λυκείου . Έχει γράψει 8 μηνύματα.\nO teo21577 έγραψε στις 22:28, 17-01-08:\nτο C.R.A.Z.Y. κ μαρεσε πολυ\nΕμφάνιση περισσότερων μηνυμάτων του χρήστη teo21577\nΟ Φίλιππος αυτή τη στιγμή δεν είναι συνδεδεμένος Είναι 24 ετών και Μαθητής Γ' γυμνασίου . Έχει γράψει 29 μηνύματα.\nO Philip007 έγραψε στις 22:26, 18-01-08:\nΕl Greco στο σινεμα\nΕμφάνιση περισσότερων μηνυμάτων του χρήστη Philip007\nH nektaria αυτή τη στιγμή δεν είναι συνδεδεμένη. Είναι Μαθητής Γ' γυμνασίου . Έχει γράψει 21 μηνύματα.\nH nektaria έγραψε στις 14:00, 19-01-08:\nΕίδα τον "Πιανίστα" του Πολάνσκι στο σπίτι.Πρεπει να την δείτε ειναι πάρα πολύ καλη ταινία\nΕμφάνιση περισσότερων μηνυμάτων του χρήστη nektaria\nH !Βάλια! έγραψε στις 16:05, 23-01-08:\nΠριν από καμιά βδομάδα είδα τα 4/5 του i am legend στο cinema.!(Το υπόλοιπο 1/5 κοιτούσα το πάτωμα, καταλαβαίνετε γιατί!):xixi::xixi:\nH piou* bliax έγραψε στις 16:13, 23-01-08:\nO miv έγραψε στις 03:58, 03-02-08:\nΓαμήλιο πάρτυ...Είχε πολλή πλάκα.\nH ilianna αυτή τη στιγμή δεν είναι συνδεδεμένη. Είναι Φοιτητής . Έχει γράψει 298 μηνύματα.\nH ilianna oleee έγραψε στις 11:05, 03-02-08:\nείδα το saw 4 κ τώρα σκέφτομαι να δω το γαμήλιο πάρτυ! αξίζει λέτε;;-)\nΕμφάνιση περισσότερων μηνυμάτων του χρήστη ilianna\nH Λουιζα αυτή τη στιγμή δεν είναι συνδεδεμένη. Είναι 25 ετών και Μαθητής Α' λυκείου . Έχει γράψει 63 μηνύματα.\nH Babalu έγραψε στις 21:53, 03-02-08:\nΑρχική Δημοσίευση από !Βάλια!\nεγώ δεν κατάλαβα γιατι :/\nanyway, εγω ειδα πριν κανα 2ωρο[σπιτι] το fight club για 30 ισως φορα..\nαχ τι τελεια ταινιαααα! :p\nΕμφάνιση περισσότερων μηνυμάτων του χρήστη Babalu\nO D|m|tr| έγραψε στις 21:58, 03-02-08:\nH Ariana έγραψε στις 16:28, 06-02-08:\nΤο Σάββατο είδα το "Asterix & Obelix στους Ολυμπιακούς αγώνες". Καλούλι ήταν...\nO Αντώνης έγραψε στις 12:34, 10-03-08:\nΕννοείς οργασμούς και τέτια ;\nΟνΤόπικ Now , πρόσφατα είδα το.........Safe Sex\nΣχετικά παλιά ταινία , αλλά είχε κάμποσο γέλιο.\nH Μαριέλενα αυτή τη στιγμή δεν είναι συνδεδεμένη. Είναι 26 ετών και Φοιτητής του τμήματος Νοσηλευτικής Αθήνας . Έχει γράψει 80 μηνύματα.\nH angel123456 έγραψε στις 14:58, 10-03-08:\nεγω ειδα ενα που λεγοταν The counterfeiters(οι πλαστογραφοι αν δν απατομαι)...\nηταν καλη ταινια...ηταν σχετικη με εβραιους στα στρατοπαιδα συγκεντρωσης των Ναζι....βεβαια οι εβραιοι ηταν επαγγελματιες ειτε φοτογραφοι ειτε πανω σε αλλα θεματα!\nO halvas Jesus, life is complicated έγραψε στις 15:46, 10-03-08:\nΕγώ είδα το Sweeney Todd: The Demon Barber Of Fleet Street\nΦοβερή ταινία!!! Έκσταση...\nO 01011001 έγραψε στις 22:09, 10-03-08:\nΚλέφτες του Παπαδημητράτου (ίσως τον θυμάστε απ'το Τσίου). Αρκετά καλή ταινία.\nO Αντώνης έγραψε στις 07:51, 11-03-08:\nχθές το βραδάκυ κάθισα και είδα\nούτε τρελάθηκα στο αίμα όσο περίμενα αλλά γενικά ήταν καλό\nδικιά μου γνώμη αυτή\nH Σοφία αυτή τη στιγμή δεν είναι συνδεδεμένη. Είναι 26 ετών , Φοιτητής και μας γράφει απο Σαλαμίνα (Αττική). Έχει γράψει 132 μηνύματα.\nH sophaki983 έγραψε στις 15:42, 11-03-08:\nτελευταία φορά στο cinema είδα το james bond Casino Royale πρίν από δύο χρόνια - προχθές είδα το αίμα και σοκολάτα http://imdb.com/title/tt0397044/\nO Αντώνης έγραψε στις 18:04, 11-03-08:\nπώς σου φάνηκε ;\nΟ Ηλίας αυτή τη στιγμή δεν είναι συνδεδεμένος Είναι 24 ετών και Φοιτητής . Έχει γράψει 796 μηνύματα.\nO Ηλίας SAXONIZED έγραψε στις 18:22, 11-03-08:\nΕγώ είδα τα: AMEN και το Μια αιωνιότητα και μια μέρα.\nH sophaki983 έγραψε στις 20:08, 11-03-08:\nΠερίμενα κάτι καλύτερο..... πολύ απλή να την χαρακτηρίσω......... Κατά την γνώμη μου το underworld που είναι με τα βαμπίρ είναι πολύ καλύτερη από το blood and chocolate\n(View-All) Tα παρακάτω 61 μέλη διάβασαν αυτό το θέμα τις τελευταίες 30 μέρες:\nAlan, aristea_2000, Athr, azwtoo, chester20080, christos365, Cupid, dimitra-foteini, Dreamweaver, Energy, Evcathy, Giorgos216, johny_02, jucticeee, klean, Kostis-Palamas, Lancelot, meetmeinmontauk, miss marple, Panagiotis09, Panos188, paopaopao, powerful_girl, Scandal, Stam13ar, Stickerbush, sulli, TheLizardKing, tropical, Unseen skygge, unπαικτable, Volkswagen Fan, xibalba, Αγγελος Κοκ, Αλεξάνδρα22, Ελισσάβετ21\nΠοια ήταν η τελευταία ταινία που παρακολουθήσατε; - Από DrJu5tM3\nΤο θέμα έχει λάβει 4253 απαντήσεις και βρίσκεται στην κατηγορία Θέατρο, σινεμά & τηλεόραση.\nΤο τελευταίο του μήνυμα δημοσιεύτηκε 04-05-17 στις 14:46.\nΤι ωραία που είναι... - Από yasmin1gr\nΤο θέμα έχει λάβει 4 απαντήσεις και βρίσκεται στην κατηγορία Ελπιδοφόρες εμπειρίες.\nΤο τελευταίο του μήνυμα δημοσιεύτηκε 29-12-07 στις 11:47.


Εκατόμβη: Τουλάχιστον 74 νεκροί-Μαρτυρίες και ιστορίες που συγκλόνισαν από τη φονική πυρκαγιά στο Μάτι - Η ΠΡΟΓΚΑ ΤΑ ΒΓΑΖΕΙ ΟΛΑ\nΟπως συμπεραίνεται, οι 21 αυτοί άνθρωποι, μόνιμοι κάτοικοι και παραθεριστές, προσπαθώντας να σωθούν αναζητούσαν διαφυγή με τα αυτοκίνητά τους. Κατευθύνονταν προς τη θάλασσα για να γλιτώσουν. Ωστόσο, έφθασαν σε αδιέξοδο. Στο τέλος του δρόμου υπήρχε γκρεμός, δεν μπορούσαν να κατέβουν.\nΚατευθύνθηκαν σε παρακείμενο οικόπεδο και πριν προλάβουν να κάνουν οτιδήποτε τους κύκλωσε η φωτιά. Κάποιοι κάηκαν, άλλοι πνίγηκαν από τους καπνούς. Καθώς ανάμεσα στους 21 αυτούς ανθρώπους υπήρχαν οικογένειες με παιδιά, κάποιοι βρέθηκαν αγκαλιασμένοι. Προφανώς αναλογιζόμενοι ότι δεν υπάρχει άλλη σωτηρία, το μόνο που τους έμενε να κάνουν ήταν να αγκαλιαστούν.\nΕκατόμβη: Τουλάχιστον 74 νεκροί-Μαρτυρίες και ιστορίες που συγκλόνισαν από τη φονική πυρκαγιά στο Μάτι Reviewed by dimitris on Ιουλίου 24, 2018 Rating: 5


Με 1.400 νέες καταλήξεις διευθύνσεων θα πλημμυρίσει το Internet | ITComputerRoom\nPosted by itcomputerroom on 25/10/2013\nΙντερνετικές διευθύνσεις με περισσότερες από 1.400 νέες καταλήξεις αρχίζουν με αργά βήματα να λειτουργούν στο Ίντερνετ από τις 23 Οκτωβρίου 2013. Η ICANN, η διεθνής επιτροπή αρμόδια για την απόδοση διαδικτυακών ονομάτων και αριθμών ανακοίνωσε ότι οι πρώτες νέες καταλήξεις πρώτου επιπέδου στο κυριλλικό, ρώσικο, και το κινέζικο αλφάβητο ανταποκρίνονται ήδη στα αιτήματα σύνδεσης. Έτσι, εκτός από διευθύνσεις με κατάληξη .com, .org, .info, .gov ή .edu θα συναντάμε στο Ίντερνετ και καταλήξεις με την επωνυμία επιχειρήσεων, οργανώσεων, φορέων ή άλλους χαρακτηριστικούς προσδιορισμούς όπως .πολιτισμός .βιβλίο ή .αθήνα σε διάφορες γλώσσες.\nΔείτε τις νέες καταλήξεις για τις οποίες έχει ήδη υποβληθεί αίτημα κατοχύρωσης ή/και έχουν δεσμευτεί. Ανάμεσά τους είναι οι καταλήξεις .baby, .web, .music, .hotel, .doctor, .press, .play, .click, .space, .movie, .antivirus, .apartments, .camp, .fiat, .flickr, .gifts, .giving, .google, .gucci, .mobile, .money, .windows (Microsoft). Επίσης, στην εκτενή λίστα που εκτείνεται σε 55 ιστοσελίδες εμφανίζονται κατοχυρωμένες καταλήξεις που πήραν το όνομα επώνυμων προϊόντων.\nΠρόκειται για τα νέα generic Top Level Domain Name, ή gTLD, δηλαδή τα ονόματα μητρώου πρώτου επιπέδου (π.χ. στην διεύθυνση http://example.com, το όνομα μητρώου πρώτου επιπέδου είναι το .com και το όνομα μητρώου δευτέρου επιπέδου το example). Μέχρι σήμερα, ο αριθμός των gTLD ήταν περιορισμένος στα 22 (.com, .info, .org, .edu, και άλλα). Με το πρόγραμμα νέων gTLD της ICANN ο αριθμός τους αυξάνεται εκθετικά, αφού ξεπερνούν τα 1.400 νέα gTLD.\nΣύμφωνα με την Επιτροπή Απόδοσης Διαδικτυακών Ονομάτων και Αριθμών, οι νέες καταλήξεις θα ευνοήσουν την καινοτομία, θα εντείνουν τον ανταγωνισμό και θα δώσουν περισσότερες επιλογές στον τελικό χρήστη του Διαδικτύου, αν και θα κριθούν στην πράξη. Αναφέρεται για παράδειγμα πως, οι επιχειρήσεις θα μπορούν να κατοχυρώσουν μια κατάληξη με την επωνυμία τους και στην συνέχεια να διαχειριστούν την κατοχύρωση ονομάτων δευτέρου επιπέδου. Έτσι, για παράδειγμα μια γαλακτοβιομηχανία θα μπορούσε να εισάγει διευθύνσεις με κατάληξη .[γαλακτοβιομηχανία] και δευτερεύον όνομα κάθε ένα από τα προϊόντα της, με προφανή οφέλη. Επίσης, οι φορείς/επιχειρήσεις μπορεί να επιλέξουν να πουλήσουν τις διευθύνσεις δευτέρου επιπέδου που θα καταλήγουν στο νέο gTLD, π.χ. .πολιτισμός ή .βιβλίο. Ενδιαφέρον αναμένεται να δείξουν οι δήμοι, και οι καταλήξεις για μεγάλες πόλεις έχουν ήδη καταχωρηθεί (π.χ. paris) στην λίστα με τα νέα gTLD.\nΠάντως, η Επιτροπή δεν παραλείπει να διευκρινίσει πως η κατοχύρωση νέων καταλήξεων πρώτου επιπέδου δεν είναι ούτε φθηνή, ούτε εύκολη. Η υποβολή του αιτήματος και μόνο μπορεί να κοστίσει 185.000 δολάρια ή και παραπάνω (υπάρχουν δυνατότητες υπαναχώρησης με μερική επιστροφή του ποσού που προκαταβάλλεται ανάλογα με το στάδιο της διαδικασίας αξιολόγησης στο οποίο θα γίνει). Επίσης, για την αξιολόγηση κάθε αιτήματος απαιτούνται μήνες και μπορεί να χρειαστεί να περάσει ένας χρόνος για να ενεργοποιηθούν τα νέα ονόματα μητρώου σε αυτό το επίπεδο για να είναι προσβάσιμοι οι δικτυακοί τους τόποι. Επιπλέον, μετά την επιτυχή δέσμευση και αφού δεν ανακύψουν προβλήματα νομικής φύσεως, όπως ενστάσεις σχετικές με την εμπορική επωνυμία (προβλέπεται περίοδος τουλάχιστον 30 ημερών για την υποβολή τέτοιων ενστάσεων), ο φορέας ή η επιχείρηση που θα δεσμεύσει το νέο gTLD αναλαμβάνει να το διαχειριστεί, κάτι που συστήνεται από την επιτροπή να ανατίθεται σε ειδικούς στην βιομηχανία των ονομάτων μητρώου.\nΠαρ’όλα αυτά, η ICANN αναμένει εκατοντάδες αιτήματα κατοχύρωσης ανά τον κόσμο και δίνει προτεραιότητα σε αιτήσεις για καταλήξεις σε άλλες γλώσσες πλην της αγγλικής (αναφέρονται το ελληνικό, το κυριλλικό και το κινέζικο αλφάβητο). Οι πρώτες καταλήξεις πρώτου επιπέδου που λειτουργούν είναι η αραβική λέξη web ή network, οι ρώσικες λέξεις online και website καθώς και η λέξη game στα κινέζικα.\nThis entry was posted in Διαδίκτυο and tagged ICANN, internet. Bookmark the permalink.\nΧαράς ευαγγέλια για τους χρήστες των Mac – Δωρεάν από εδω και πέρα το λογισμικό της Apple\nWikipedia Zero: Άρθρα της Wikipedia μέσω μηνυμάτων SMS